open-index/open-wikipedia-markdown huggingface dataset:
കെ.എസ്. മണിലാൽ

കോഴിക്കോട് സർവ്വകലാശാലയിലെ എമെരിറ്റസ് പ്രൊഫസറും പ്രഗല്ഭനായ ഒരു സസ്യശാസ്ത്രജ്ഞനും ജൈവവർഗ്ഗീകരണശാസ്ത്രപണ്ഡിതനുമാണു് പ്രൊഫസർ **കെ.എസ്. മണിലാൽ** (കാട്ടുങ്ങൽ സുബ്രഹ്മണ്യം മണിലാൽ എന്നാണ് പൂർണ്ണനാമം).  ലത്തീനിൽ രചിക്കപ്പെട്ടിരുന്ന സുപ്രസിദ്ധ സസ്യശാസ്ത്ര ഗ്രന്ഥമായ ഹോർത്തൂസ് മലബാറിക്കൂസ് മണിലാൽ ആദ്യം ഇംഗ്ലീഷിലേക്കും തുടർന്നു് മലയാളത്തിലേക്കും വിശദമായ ടിപ്പണി സഹിതം വിവർത്തനം ചെയ്തു. തന്റെ ജീവിതകാലത്തെ സുപ്രധാനമായ 35 വർഷങ്ങൾ ഉഴിഞ്ഞുവെച്ചുകൊണ്ടാണു് അദ്ദേഹം ഈ തപസ്യ പൂർത്തിയാക്കിയതു്. സസ്യശാസ്ത്രത്തിനും മലബാറിന്റെ ചരിത്രത്തിനും ഒട്ടൊക്കെ അപ്രാപ്യമായിക്കിടന്നിരുന്ന ഹോർത്തുസ് മലബാറിക്കസിന്റെ അതിപ്രയോജനകരമായ ഉള്ളടക്കം മുന്നൂറിലധികം വർഷത്തിനു ശേഷം വെളിച്ചം കാണുവാൻ അദ്ദേഹത്തിന്റെ ഐതിഹാസികമായ ഈ പ്രയത്നം കളമൊരുക്കി.

ഹോർത്തൂസ്_മലബാറിക്കൂസിന്റെ പുനർനിർമ്മാണം സസ്യശാസ്ത്രത്തിൽ അദ്ദേഹത്തിന്റെ പല രീതിയിലുമുള്ള മികവുകളിൽ ഒന്നുമാത്രമാണെങ്കിലും, ആ ഒരൊറ്റ ഘടകം മാത്രമായിട്ടുതന്നെ സസ്യശാസ്ത്രത്തേയും മലബാറിന്റെ സാമൂഹ്യ, ഭാഷാ, രാഷ്ട്രീയ ചരിത്രപഠനത്തേയും ബാധിക്കുന്ന സുപ്രധാനമായ ഒരു നേട്ടമാണു്.

## മണിലാൽ രചിച്ച പുസ്തകങ്ങളും പ്രബന്ധങ്ങളും

* 2008- വാൻ റീഡെസ് ഹോർട്ടസ് .
* 2004- ഓർചിഡ് മെമ്മറീസ് .
* 2003- വാൻ റീഡെസ് ഹോർട്ടസ് .
* 1998- കമ്പാനിയൻ ടു ഗാമ്പിൾസ് ഫ്ലോറിഡ .
* 1998- എ ഹാൻഡ്ബുക്ക് ഓൺ ടാക്സോണമി .
* 1996- ഹോർത്തൂസ് മലബാറിക്കൂസും ഇട്ടി അച്ചുതനും (പി.കെ. ബ്രദേഴ്സ്)
* 1996- മലബാറിക്കസ് ആൻഡ് ഇട്ടി അച്ചന്റെ ഇൻ ദ കോമ്പിലേഷൻ ഓഫ് മലബാറിക്കസ് .
* 1996- ഡിക്ഷണറി ഓഫ് ഇന്ത്യൻ ടാക്സോണമിസ്റ്റ്സ് .
* 1996- ടാക്സോണമി ആൻഡ് പ്ലാന്റ കൺസർവേഷൻ .
* 1994- കാറ്റലോഗ് ഓഫ് ഇന്ത്യൻ ഓർചിഡ്സ് .
* 1993- ഫീൽഡ് കീ ഫോർ ദ ഐഡെൻറ്റിഫിക്കേഷൻ ഓഫ് ദ നേറ്റീവ് ഓർചിഡ്സ് ഓഫ് കേരള .
* 1998- ആൻ ഇന്റെർപ്രട്ടേഷൻ ഓഫ് വാൻ റീഡെസ് ഹോർട്ടസ് മലബാറിക്കസ് .
* 1988- ഫ്ലോറിഡ ഓഫ് സൈലന്റ് വാലി ട്രോപിക്കൽ റൈൻ ഫോറസ്റ്റ്സ് ഓഫ് ഇന്ത്യ .
* 1982- ദ ഫ്ലോറിഡ ഓഫ് കാലിക്കട്ട് ദ ഫ്ലോവറിങ്ങ് പ്ലാന്റ്സ് ഓഫ് ദ ഗ്രൈറ്റർ കാലിക്കട്ട് ഏരിയ .
* 1980- ബോട്ടണി & ഹിസ്റ്ററി ഓഫ് ഹോർട്ടസ് മലബാറിസ് .
* 1976- പ്ലാന്റ്സ് ഓഫ് ദ കാലിക്കട്ട് യൂണിവേർസിറ്റി കാമ്പസ് .

## പുരസ്കാരങ്ങൾ
* ഓഫീസർ ഇൻ ദി ഓർഡർ ഓഫ് ഓറഞ്ച് നാസ്സു(നെതർലാൻഡ്‌സ് സർക്കാറിന്റെ ഉന്നത സിവിലിയൻ പുരസ്‌കാരം)
* പത്മശ്രീ (2020)

## മണിലാലിന്റെ പേരിൽ അറിയപ്പെടുന്ന സസ്യങ്ങൾ

* 19 പുതിയ സസ്യയിനങ്ങളെ മണിലാൽ ശാസ്ത്രലോകത്തിന് പരിചയപ്പെടുത്തി. നാലിനങ്ങൾ മണിലാലിന്റെ പേരിലും അറിയപ്പെടുന്നു. 
* Lindernia manilaliana (1976)
* Fimbristylis manilaliana (1998)
* Cyathocline manilaliana (1999)
* Schoenorchis manilaliana (2000) എന്നിവയാണ് മണിലാലിന്റെ നാമം പേറുന്ന സസ്യങ്ങൾ. 

## അവലംബം


വർഗ്ഗം:ഇന്ത്യൻ സസ്യശാസ്ത്രജ്ഞർ
വർഗ്ഗം:മഹാരാജാസ് കോളേജിന്റെ പൂർവ്വ വിദ്യാർത്ഥികൾ
വർഗ്ഗം:കൊച്ചിയിൽ നിന്നുമുള്ള ശാസ്ത്രജ്ഞർ
വർഗ്ഗം:1938-ൽ ജനിച്ചവർ
വർഗ്ഗം:പത്മശ്രീ പുരസ്കാരം ലഭിച്ച മലയാളികൾ
വർഗ്ഗം:2025-ൽ മരിച്ചവർ
വർഗ്ഗം:ജനുവരി 1-ന് മരിച്ചവർ
തമാശ

thumb|right|തമാശ നടനായ ചാർളി ചാപ്ലിൻ|250x250px
ജനങ്ങളെ ചിരിപ്പിക്കുന്ന തരത്തിലുള്ള പ്രവർത്തനങ്ങളെയോ സംസാരങ്ങളെയോ ഇടപെടലുകളെയോ ആണ് **ഹാസ്യം** അല്ലെങ്കിൽ  **തമാശ** *(Comedy)* എന്നു പറയുന്നത്. തമാശ സിനിമകളും തമാശ പരിപാടികളും തമാശ നാടകങ്ങളും തമാശ ഗാനങ്ങളുമെല്ലാം അവതരിപ്പിക്കപ്പെടാറുണ്ട്. നാടകം, സിനിമ, സ്റ്റാൻഡ്-അപ്പ് കോമഡി, ടെലിവിഷൻ, റേഡിയോ, പുസ്‌തകങ്ങൾ അല്ലെങ്കിൽ മറ്റേതെങ്കിലും വിനോദ മാധ്യമം എന്നിവയിൽ ചിരി ഉണർത്തിക്കൊണ്ട് നർമ്മം അല്ലെങ്കിൽ രസകരമാക്കാൻ ഉദ്ദേശിച്ചുള്ള പ്രഭാഷണങ്ങളോ സൃഷ്ടികളോ ഉൾക്കൊള്ളുന്ന ഒരു സങ്കല്‌പ്പ വിഭാഗമാണ്.

തമാശയായ ടെലിവിഷൻ ഷോകൾക്കോ ​​സിനിമകൾക്കോ ​​വേണ്ടിയുള്ള ഒരു മീഡിയ വിഭാഗമാണ് കോമഡി. കോമഡിയിൽ അഭിനയിക്കുന്ന പേരുകേട്ട ആളുകളെ ഹാസ്യനടന്മാർ എന്ന് വിളിക്കുന്നു.

കേൾവിക്കാർ ആരാണോ അവരെ വേദനിപ്പിക്കാതെ ആയിരിക്കണം തമാശ. പഴകിയ ഒരനുഭവം ഇന്ന് ചിലപ്പോൾ ചിരി ഉണർത്തുമെങ്കിലും അത് തമാശ ആവണമെന്നില്ല. അതുകൊണ്ട് തന്നെ ചിരിക്കുന്നു എന്നത് അല്ല തമാശയുടെ മാനദണ്ഡം.

## ചരിത്രം
പുരാതന ഗ്രീക്കുകാർക്ക് ഹാസ്യ പരിപാടികൾ ഉണ്ടായിരുന്നു. അവ ഡയോനിഷ്യ ഉത്സവത്തിൽ മത്സരങ്ങളിൽ അവതരിപ്പിച്ചു. അക്കാലത്തെ ഏറ്റവും അറിയപ്പെടുന്ന ഹാസ്യ രചയിതാക്കളിൽ ഒരാളായിരുന്നു അരിസ്റ്റോഫൻസ് (ഏകദേശം 446-386 ബിസി). അദ്ദേഹത്തിന്റെ കൃതികളിലൊന്നായ ദി ക്ലൗഡ്സ് 425 ബിസിയിൽ അവതരിപ്പിച്ചു. ഇതൊരു  സോക്രട്ടീസിന് എതിരായ ഒരു ആക്ഷേപഹാസ്യമാണ്. കൂടാതെ മഹാനായ തത്ത്വചിന്തകനെ ഒരു അഴിമതിക്കാരനായി ചിത്രീകരിക്കുന്നു. രചയിതാവ് സമൂഹത്തെയും ജീവിച്ചിരിക്കുന്ന ആളുകളെയും വിമർശിക്കുന്നു എന്നതാണ് ആക്ഷേപഹാസ്യത്തിന്റെ സവിശേഷത.

നർമ്മം അല്ലെങ്കിൽ 'ന്യൂ കോമഡി' എന്നത് ആളുകളെയോ ആശയങ്ങളെയോ വിമർശിക്കുന്നതിനല്ല. മറിച്ച് തമാശയുള്ള സാഹചര്യങ്ങളിൽ കഥാപാത്രങ്ങളെ കാണിക്കുന്നതിനാണ്. ഈ തരത്തിലുള്ള ഏറ്റവും പ്രധാനപ്പെട്ട ഗ്രീക്ക് നാടകകൃത്ത്  ആയിരുന്നു മെനാൻഡർ.

## തരങ്ങൾ

###### സ്ലാപ്സ്റ്റിക്
പലതരം കോമഡികളുണ്ട്. അത്തരത്തിലുള്ള കോമഡിയെ "സ്ലാപ്പ് സ്റ്റിക്ക് കോമഡി" എന്ന് വിളിക്കുന്നു. സ്ലാപ്പ് സ്റ്റിക്ക് കോമഡിയിൽ ആളുകളെ ചിരിപ്പിക്കാൻ വേണ്ടി ആളുകൾ കാലിടറുക, വീഴുക, സ്വയം നാണം കെടുത്തുക തുടങ്ങിയ നിസാര കാര്യങ്ങൾ ചെയ്യുന്നു. കോമഡി സിനിമകളിലോ കോമഡി ടെലിവിഷൻ ഷോകളിലോ സ്ലാപ്പ് സ്റ്റിക്ക് കോമഡി ഉപയോഗിക്കാം. 1920 കളിലെ നിശബ്ദ സിനിമകളിൽ സ്ലാപ്പ് സ്റ്റിക്ക് കോമഡി ധാരാളം ഉപയോഗിച്ചിരുന്നു. നിശ്ശബ്ദ സിനിമകളിൽ അഭിനയിച്ച ഒരു ഹാസ്യനടനാണ് ചാർളി ചാപ്ലിൻ. 1950-കളിലും 1960-കളിലും ഹാസ്യനടൻ ജെറി ലൂയിസും തന്റെ കോമഡി സിനിമകളിൽ സില്ലി സ്ലാപ്പ് സ്റ്റിക്ക് കോമഡി ഉപയോഗിച്ചിരുന്നു.

###### പാരഡി/സ്പൂഫ്
ഒരു പാരഡി അല്ലെങ്കിൽ സ്പൂഫ് സിനിമ മറ്റൊരു വ്യക്തിയെയോ സിനിമയെയോ അനുകരിക്കുകയോ പെരുപ്പിച്ചു കാണിക്കുകയോ ചെയ്യുന്നു അവരെ വിഡ്ഢികളോ മന്ദബുദ്ധികളോ ആയി ചിത്രീകരിക്കുന്നു.

###### കോമഡി സിനിമകൾ
കോമഡി വളരെ ജനപ്രിയമായ ഒരു സിനിമയാണ്. ചില കോമഡി സിനിമകൾക്ക് "സ്ലാപ്‌സ്റ്റിക് കോമഡി" ഉണ്ട്. അതിൽ ആളുകളെ ചിരിപ്പിക്കാൻ വേണ്ടി ആളുകൾ കാലിടറി വീഴുക, സ്വയം നാണം കെടുത്തുക തുടങ്ങിയ നിസാര കാര്യങ്ങൾ ചെയ്യുന്നു. മറ്റ് കോമഡി സിനിമകൾ രസകരമായ കഥകളോ ആളുകൾ നിസാരമായി പെരുമാറുന്ന സാഹചര്യങ്ങളോ കാണിക്കുന്നു. ചില കോമഡികൾ വിചിത്രമോ അസാധാരണമോ ആയ ചിത്രങ്ങളോ അർത്ഥശൂന്യമായ സാഹചര്യങ്ങളോ കാണിച്ച് പ്രേക്ഷകരെ ചിരിപ്പിക്കുന്നു.
വർഗ്ഗം:ഹാസ്യം
സൽമ (തമിഴ് സാഹിത്യകാരി)

right|2012 ആഗസ്റ്റിൽ കൊല്ലത്തു നടന്ന അവനീബാല പുരസ്കാര ചടങ്ങിൽ സൽമയുടെ പ്രഭാഷണം
പുതിയ തലമുറയിൽ പെട്ട ശ്രദ്ധേയയായ തമിഴ് സാഹിത്യകാരിയാണ് ‌**സൽമ**. തിരുച്ചിറപ്പള്ളിക്കു സമീപം തുവരൻകുറിച്ചി സ്വദേശിയാണ്‌. യഥാർഥപേര്‌ റുഖിയ രാജാത്തി എന്നാണ്‌. ജുനൈദാ ബീഗത്തിനു ശേഷം നോവലെഴുതിയ ആദ്യ തമിഴ്-മുസ്ലിം സ്ത്രീയാണ്‌ സൽമ.

## ജീവിതരേഖ
ഒൻപതാം ക്ലാസിൽ ഔപചാരിക വിദ്യാഭ്യാസം നിർത്തിയ സൽമ തമിഴ് മുസ്ലിം വനിതകളെ പ്രതിനിധീകരിച്ച് ദൃഡമായ ഭാഷയിൽ കവിതകൾ എഴുതി. പൂനംപട്ടി പഞ്ചായത്ത് തലൈവി ആയിരുന്നു. ദ്രാവിഡ മുന്നേറ്റ കഴകത്തിൽ അംഗമാണ്‌

## പുസ്തകങ്ങൾ
### കാവ്യസമാഹാരങ്ങൾ
* ഒരു മാലെയും ഇന്നൊരും മാലെയും
* പച്ച ദേവതൈ
### നോവൽ
* രണ്ടാം യാമങ്ങളുടെ കഥ
## പുരസ്കാരങ്ങൾ
* കഥ അവാർഡ് 2004
* അമുദൻ അടികൾ പുരസ്കാരം 
* ദേവമകൾ ട്രസ്റ്റ് അവാർഡ്

## അവലംബം

## പുറം കണ്ണികൾ
സൽമയുടെ വെബ് സൈറ്റ് http://www.poetsalma.com 
http://www.poetsalma.com 

വർഗ്ഗം:തമിഴ് ചെറുകഥാകൃത്തുക്കൾ
വർഗ്ഗം:തമിഴിലെ സ്ത്രീ എഴുത്തുകാർ
വർഗ്ഗം:തമിഴ് നോവലെഴുത്തുകാർ
വർഗ്ഗം:തമിഴ് കവികൾ
വർഗ്ഗം:1967-ൽ ജനിച്ചവർ
ചവറ കെ.എസ്. പിള്ള

മലയാള കവിയും ബാലസാഹിത്യകാരനും സാംസ്കാരിക പ്രവർത്തകനുമാണ് **ചവറ കെ.എസ്. പിള്ള**(ജനനം : 24 ഒക്ടോബർ 1939 )എന്നറിയപ്പെടുന്ന കെ. സദാശിവൻ പിള്ള. 2020 ലെ കേരള സാഹിത്യ അക്കാദമിയുടെ സമഗ്ര സംഭാവന പുരസ്കാരം ലഭിച്ചു.

## ജീവിതരേഖ
1939 ഒക്ടോബർ 24 നു കൊല്ലം ജില്ലയിലെ ചവറയിൽ ജനിച്ചു. ചവറ മുക്കു ത്തോട് ഗവ.യൂ.പി.എസിലും ചവറ കൊറ്റംകുളങ്ങര സ്കൂളിലും ശങ്കരമംഗലം ഹൈസ്കൂളിലും പഠിച്ചു. ഏഴാംക്ലാസിൽ പഠിക്കുമ്പോൾ കവി ഒ. എൻ. വി. കുറുപ്പിന്റെ അവതാരികയോടെ ആദ്യ കവിതസമാഹാരം 'ചോരപ്പൂക്കൾ' പ്രസിദ്ധീകരിച്ചു.   ആരോഗ്യ വകുപ്പിൽനിന്നും വിരമിച്ചു. യുവകലാസാഹിതിയുടെ സംസ്ഥാന വൈസ് പ്രസിഡ്ന്റ് ആണ്.ആശ്രയ മാതൃനാട് എന്ന മാസികയുടെ പത്രാധിപർ ആണു. സാഹിത്യ പ്രവർത്തക സഹകരണ സംഘത്തിന്റെ ദക്ഷിണ മേഖലാ പ്രതിനിധിയാണ്.കേരള സ്‌റ്റേറ്റ് ലൈബ്രറി കൗൺസിൽ സംസ്ഥാന വൈസ് പ്രസിഡണ്ടായിരുന്നു.
ലഘുചിത്രം|കേരള സാഹിത്യ അക്കാദമിയുടെ പുളിമാന കൃതികളുടെ പ്രകാശനത്തിൽ പിള്ള സാറിന്റെ പ്രഭാഷണം
## കൃതികൾ
*ഓണക്കൊയ്ത്ത്
*ശകുന്തള
*ഋതുഭേദം 
*ചവിട്ടുപടിയിൽ നിൽക്കരുത്
*സ്യമന്തകം 
*മാമ്പഴം തേൻപഴം
*കുട്ടികളുടെ ചങ്ങമ്പുഴ
*കുട്ടികളുടെ കളിയച്ഛൻ
*ആശാൻ,ഉള്ളൂർ,വള്ളത്തോൾ 
*ചെറൂശ്ശേരി എഴുത്തച്ചൻ,കുഞ്ചൻ നമ്പ്യാർ 
*പഞ്ചാരപ്പൈങ്കിളീ
*പുളിമാന
*വീടെരിയുന്നു 
*പച്ചയുംകത്തിയും * ഞാനിവിടെയുണ്ട്

## പുരസ്കാരങ്ങൾ
* കേരള സാഹിത്യ അക്കാദമി സമഗ്ര സംഭാവന പുരസ്കാരം 2020
*അബുദാബി ശക്തി അവാർഡ്

## അവലംബം

വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:മലയാളസാഹിത്യകാരന്മാർ
വർഗ്ഗം:മലയാള ബാലസാഹിത്യകാരന്മാർ
ഏങ്ങണ്ടിയൂർ ചന്ദ്രശേഖരൻ

കേരളത്തിലെ പ്രശസ്തനായ ചലച്ചിത്ര ഗാനരചയിതാവും നാടോടി പാരമ്പര്യം പിന്തുടരുന്ന കവിയുമാണ്'ഏങ്ങണ്ടിയൂർ ചന്ദ്രശേഖരൻ'

## ജീവിതരേഖ
തൃശ്ശൂർ ജില്ലയിലെ ഏങ്ങണ്ടിയൂരിൽ ജനിച്ചു. ജീവിത സാഹചര്യങ്ങൾ പ്രതികൂലമായതിനാൽ പ്രാഥമിക വിദ്യാഭ്യാസം മാത്രമേ ലഭിച്ചുള്ളു. കുട്ടിക്കാലത്തു തന്നെ തൊഴിലിൽ ഏർപ്പെട്ടു. കുഞ്ഞുണ്ണി മാഷടെ അനുഗ്രഹത്തോടെ കാവ്യ രംഗത്ത് പ്രവേശിച്ചു.

## സാഹിത്യ ജീവിതം
വീതൂണ് കവിതാ സമാഹാരം. "എന്നേക്കാളും നിന്നെക്കാണാൻ ചന്തം തോന്നും....." എന്ന പാട്ട് ഏറെ പ്രശസ്തം. തട്ടത്തിൻ മറയത്ത്, ഉറുമി, ഒരു ബ്ലാക്ക് ആന്റ് വൈറ്റ് കുടുംബം, തസ്‌ക്കരലഹള, ഷെക്‌സ്പിയർ എം എ മലയാളം, ആത്മകഥ, സെല്ലുലോയിഡ്, തീവണ്ടി
തുടങ്ങി പത്തോളം  സിനിമകളുടെ ഗാന രചന നിർവഹിച്ചു

## ശ്രദ്ധേയ ഗാനങ്ങൾ
*"നിന്നെക്കാണാൻ എന്നെക്കാളും  ചന്തം തോന്നും കുഞ്ഞിപ്പെണ്ണേ.." എന്ന  നാടൻ പാട്ട്. എഴുതി ജനകീയ മാക്കിയത് ചന്ദ്രശേഖരൻ എങ്ങണ്ടിയൂരാണ്
*"വടക്ക് വടക്ക് കൊട്ടണ കൊട്ടണ.. തെക്ക് തിത്തൈ ചോടും വെക്കണ" 
*"അരാന്നെ അരാന്നെ ഒത്തുപിടിക്കുന്നതാരാന്നെ.." ("ഉറുമി" )
*നട.. നട ...... അവിയൽ ട്രൂപ്പിന്റെ ഗാനം
* ഏനുണ്ടോടീ അമ്പിളിച്ചന്തം. (സെല്ലുലോയിഡ്)
പൊന്നാണെ പൊന്നാണെ പൂക്കള് വിരിയണ മണ്ണ്
കണ്ണാണെ കണ്ണാണെ നാമ്പുകളുയരണ മണ്ണ് തീവണ്ടി

## കൃതികൾ
*വിത
*പൂപ്പാട്ടും തീപ്പാട്ടും
## അവലംബം


വർഗ്ഗം:ചലച്ചിത്ര ഗാനരചയിതാക്കൾ
വർഗ്ഗം:തൃശ്ശൂർ ജില്ലയിൽ ജനിച്ചവർ
ഇന്ത്യയിലെ ജൈവവൈവിധ്യം

ലോകത്തിലെ 17 മഹാ **[[ജൈവവൈവിധ്യം|ജൈവവൈവിധ്യ]]** കേന്ദ്രങ്ങളിലൊന്നാണ് ഇന്ത്യ. ആഗോളമായുള്ളതിൽ 7 മുതൽ 8 വരെ ശതമാനം സസ്യജാലസമ്പത്ത് ഇന്ത്യയിൽ കാണപ്പെടുന്നു. 900 മീറ്റർ മുതൽ 8000 മീറ്റർ വരെ ഉയരത്തിലുള്ള മലനിരകൾ ഇന്ത്യയിലുണ്ട്. കൂടാതെ മരുഭൂമി, താഴ്വരകൾ, പീഠഭൂമികൾ, സമുദ്രതീരങ്ങൾ തുടങ്ങിയവയെല്ലാം ഭാരതത്തിന്റെ ജൈവവൈവിധ്യത്തെ പോഷിപ്പിക്കുന്നു. 

ജൈവവൈവിധ്യത്തെ അടിസ്ഥാനമാക്കി ഇന്ത്യയെ പത്തു ജൈവഭൂമിശാസ്ത്രമേഖലകളാക്കി (Biogeographic Zones) തരം തിരിച്ചിരിക്കുന്നു. 

# ടിബറ്റൻ ഹിമാലയ മേഖല
# ഹിമാലയ പർവ്വത മേഖല
# മരുഭൂമി മേഖല
# പശ്ചിമഘട്ട മേഖല
# അർദ്ധ ഊഷര മേഖല
# വടക്കു കിഴക്കൻ മേഖല (ഉത്തരപൂർവ്വ ഇന്ത്യ)
# ഡെക്കാൻ പീഠഭൂമി
# ഗംഗാസമതലം
# തീരപ്രദേശം
# ദ്വീപുകൾ (ആന്തമാൻ നിക്കോബാർ മേഖലകൾ)

## പുറത്തേക്കുള്ള കണ്ണികൾ

വർഗ്ഗം:ഇന്ത്യയുടെ ഭൂമിശാസ്ത്രം
വർഗ്ഗം:ഇന്ത്യയിലെ ജൈവവൈവിധ്യ മേഖലകൾ
ഷഡ്കാല പല്ലവി

കർണ്ണാടക സംഗീതത്തിലെ അപൂർവമായ ഒരു ആലാപന രീതിയാണ്‌  **ഷഡ്കാല പല്ലവി**. ഒരു ക്യതിയുടെ പല്ലവി ആറ് കാലങ്ങളിൽ പാടുന്നതാണീ രീതി.പ്രസിദ്ധനായ സംഗീതജ്ഞൻ ഷഡ്കാല ഗോവിന്ദമാരാരെ വിഖ്യാതനാക്കിയതിൽ ഇങ്ങനെ ആറു കാലങ്ങളിൽ പാടാനുള്ള കഴിവായിരുന്നു .ഷഡ്കാല നരസയ്യയും വിജയനഗരം വീണാവെങ്കിടനുമായിരുന്നു ഇങ്ങനെ പാടാൻ കഴിവുണ്ടായിരുന്ന രണ്ട് പേർ എന്നു കരുതപ്പെടുന്നു. പ്രസിദ്ധ സംഗീത സംവിധായകൻ  ആയ ജി. ദേവരാജൻ ഏറെ നാളത്തെ ഗവേഷണത്തിനും പരിശ്രമത്തിനും ശേഷം ആറ് കാലങ്ങളിൽ പാടാവുന്ന തരത്തിൽ 150 ഓളം പല്ലവികൾ ചിട്ടപ്പെടുത്തുകയുണ്ടായി.
## തത്വം
ചതുരശ്രം മൂന്ന് കാലം ,തിശ്രം മൂന്ന് കാലം ഇങ്ങനെ ആറു കാലം പാടുക എന്ന രീതിയാണ്‌ ജി. ദേവരാജൻ അവലംബിച്ചത്.

## അവതരണം
ജി. ദേവരാജന്റെ 75 ആം ജന്മദിനാഘോഷം സംബന്ധിച്ച് എറണാകുളം ഫൈൻ ആർട്സ് സൊസൈറ്റി ഹാളിൽ വെച്ച് 2002 സെപ്തംബർ 27 ആം തീയതി രാവിലെ പത്ത് മണിക്ക്   ഷഡ്കാല പല്ലവിയുടെ ആദ്യത്തെ അവതരണം നടന്നു.മാവേലിക്കര പ്രഭാകര വർമ്മയും മാവേലിക്കര സുബ്രഹ്മണ്യനും ചേർന്നാണ്‌ ഇതു അവതരിപ്പിച്ചത്.

## അവലംബം


## പുറംകണ്ണികൾ
മുറം

ഒരു കേരളീയ വീട്ടുപകരണം  ആണ് **മുറം **.അരി ,പയറുവർഗങ്ങൾ തുടങ്ങിയ ഭക്ഷണ സാധനങ്ങളിലെ മാലിന്യങ്ങൾ കളഞ്ഞു വ്യത്തിയാക്കുന്നതിനാണ് മുറം ഉപയോഗിക്കുന്നത്   . വടക്കേ മലബാറിൽ ഇതിനെ **തടുപ്പ** എന്നു വിളിക്കുന്നു. അവിടെ മുറം എന്നറിയപ്പെടുന്നത് ധാന്യവും മറ്റും കോരിമാറ്റാൻ ഉപയോഗിക്കുന്ന മറ്റൊരു ഉപകരണത്തെയാണ്(ചിത്രം കാണുക).

## നിർമ്മാണരീതി
ഓട(ഈറ്റ) കൊണ്ടാണ് കൊട്ട, മുറം എന്നിവ നിർമ്മിക്കുന്നത്.  മൂത്ത ഓടയാണ് ഇതിന് ഉപയോഗിക്കുന്നത്.  മൂത്ത ഓടകൾ ഉണക്കിയ ശേഷം ഓരോ ചീളുകളാക്കുന്നു.  ഈ ചീളുകളും ഉണക്കിയ ശേഷം മാത്രമാണ് വസ്തുക്കൾ നിർമ്മിക്കാൻ ഉപയോഗിക്കുന്നത്.  ഉണങ്ങിയ ചീളുകൾ ഉപയോഗിച്ച് കൈകൊണ്ട്  കൊട്ട, മുറം തുടങ്ങിയ വസ്തുക്കൾ നിർമ്മിക്കുന്നു.  കത്തിയാണ് ഇതിന്റെ നിർമ്മാണത്തിനായി  പ്രധാന ആയുധമായി ഉപയോഗിക്കുന്നത്. 

## അവലംബം


## പുറത്തേക്കുള്ള കണ്ണികൾ

വർഗ്ഗം:അടുക്കള ഉപകരണങ്ങൾ
ലാഹിരി മഹാശയൻ

ഒരു ഭാരതീയ യോഗിയാണ് **ലാഹിരി മഹാശയൻ**. 

## ജീവിതരേഖ
ബംഗാളിൽ  കൃഷ്ണനഗരത്തിലെ നദിയാ താലൂക്കിൽ, ഘുർണി ഗ്രാമത്തിൽ 1828 സെപ്തംബർ 30 ന്  ജനിച്ച ശ്യാമ ചരണ ലാഹിരിയാണ്  പിൽക്കാലത്ത് ലാഹിരി മഹാശയൻ എന്ന പേരിൽ , ജാതിമതഭേദമെന്യേ, ആയിരങ്ങൾക്കു ക്രിയായോഗദീക്ഷ നൽകിയ യോഗിവര്യനായി മാറിയത്. കുട്ടിക്കാലത്തേ വാരാണസിയിൽ താമസമാക്കിയ അദ്ദേഹം ഹിന്ദി, ഉറുദു, സംസ്കൃതം, ബംഗാളി, ഫ്രഞ്ച്, ഇംഗ്ലീഷ് എന്നീ ഭാഷകൾ അഭ്യസിക്കുകയും വിശദമായ വേദപഠനം ആരംഭിക്കുകയും ചെയ്തു. ബ്രിട്ടീഷ് സർക്കാരിന്റെ മിലിട്ടറി എഞ്ചിനീയറിംഗ് വകുപ്പിൽ ഉദ്യോഗസ്ഥനായിരുന്ന അദ്ദേഹം 1861 ൽ, തന്റെ മുപ്പത്തിമൂന്നാം വയസ്സിൽ  ഹിമാലയത്തിലെ റാണിഖേത്തിൽ വച്ച് തന്റെ ഗുരുനാഥനായ മഹാവതാര ബാബാജിയെ കണ്ടുമുട്ടുകയും ക്രിയാദീക്ഷ സ്വീകരിക്കയും ചെയ്തു. വേദശാസ്ത്രഗ്രന്ഥങ്ങളുടെ സിദ്ധാന്തപരമായ ചർച്ച ഒഴിവാക്കി, അവയെ സാക്ഷാത്കരിക്കുന്നതിന് സ്വയം സമർപ്പിക്കാൻ അദ്ദേഹം തന്റെ ശിഷ്യരെ പഠിപ്പിച്ചു. യോഗാഭ്യാസം ദുർജ്ഞേയമായ ഒരു അനുഷ്ഠാനമാണെന്ന തെറ്റിദ്ധാരണ അകറ്റാൻ  അദ്ദേഹത്തിന്റെ സഫലമായ  ജീവിതം ഉത്തമദൃഷ്ടാന്തമാണ്. 1895 സെപ്തംബർ 26 ന് അദ്ദേഹം ശരീരം വെടിഞ്ഞു.

## അവലംബം

## പുറത്തേക്കുള്ള കണ്ണികൾ
*Online writings by and about Lahiri Mahasaya, including biographies about Lahiri Mahasaya, and scriptural commentaries by him

വർഗ്ഗം:1828-ൽ ജനിച്ചവർ
വർഗ്ഗം: 1895-ൽ മരിച്ചവർ
വർഗ്ഗം:സെപ്റ്റംബർ 30-ന് ജനിച്ചവർ
വർഗ്ഗം:സെപ്റ്റംബർ 26-ന് മരിച്ചവർ
ജെയിംസ് ചാഡ്വിക്ക്

സർ ജെയിംസ് ചാഡ്വിക്ക് ഇംഗ്ലണ്ടിൽ ജീവിച്ചിരുന്ന ഭൗതികശാസ്ത്ജ്ജനും, നോബൽ സമ്മാന ജേതാവുമാണ്. ന്യൂട്രോൺ കണികയുടെ കണ്ടുപിടിത്തതിന്റെ പേരിലാണ് ചാഡ്വിക്ക് ഏറ്റവുമധികം അറിയപ്പെടുന്നത്.

## ജീവിതരേഖ

1891ൽ ഇംഗ്ലണ്ടിലെ മാൻചെസ്റ്ററിൽ ജനിച്ചു. കേംബ്രിഡ്ജ് യൂണിവേഴ്സിറ്റിയിലായിരുന്നു ഉപരിപഠനം. 1924ൽ കാവൻഡിഷ് ലാബോറട്ടറിയിൽ അസിസ്റ്റന്റ് ഡയറക്ടറായി നിയമിതനായി .ആറ്റത്തിലെ ന്യൂട്രോൺ കണിക കണ്ടുപിടിച്ചത് ജെയിംസ് ചാഡ്വിക്കാണ്. 1935ൽ ന്യൂട്രോൺ കണ്ടുപിടിത്തത്തിനു അദ്ദേഹത്തിന് നോബൽ സമ്മാനം ലഭിച്ചു. 1974ൽ അന്തരിച്ചു.

## പുറത്തേക്കുള്ള കണ്ണികൾ
*Annotated bibliography for James Chadwick from the Alsos Digital Library for Nuclear Issues 
*Nobel prize Website entry
*The Papers of Sir James Chadwick  are held at the Churchill Archives Centre in Cambridge and are accessible to the public.

വർഗ്ഗം:ഇംഗ്ലീഷ് ശാസ്ത്രജ്ഞർ
വർഗ്ഗം:നോബൽ സമ്മാനം നേടിയ ബ്രിട്ടീഷുകാർ
വർഗ്ഗം:ഭൗതികശാസ്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:കോപ്ലി മെഡൽ നേടിയവർ
ദ കാബിനറ്റ് ഓഫ് ഡോ. കാലിഗറി

1920 ൽ പുറത്തിറങ്ങിയ വിഖ്യാതമായ ജർമ്മൻ നിശ്ശബ്ദ ചലച്ചിത്രമാണ് **ദ കാബിനറ്റ് ഓഫ് ഡോ.കാലിഗറി**().ഇത് ഒരു ഹൊറർ സിനിമയാണ് .റോബർട്ട്  വീൻ ‌ ആണ് ഈ സിനിമയുടെ സംവിധായകൻ .

## അഭിനേതാക്കൾ

* Werner Krauss as Dr. Caligari
* Conrad Veidt as Cesare
* Friedrich Fehér as Francis
* Lil Dagover as Jane Olsen
* Hans Heinrich von Twardowski as Alan
* Rudolf Lettinger as Dr. ഒള്സേൻ

## ഇതും കാണുക
ചലച്ചിത്ര കവാടം

## അവലംബം


## പുറംകണ്ണികൾ
* *[http://www.youtube.com/watch?v=ALqnSUMHPrA|The Cabinet of Dr. Caligari]* at YouTube (full-length film)
* *[http://www.ellopos.com/blog/?p=1435 From Caligari to Hitler]* - A philosophical analysis of the Cabinet of Dr Caligari, by Siegfried Kracauer.
* 
* 
* An Article on The Cabinet of Dr.Caligari  published at BrokenProjector.com
* Transcription on Aellea Classic Movie Scripts.
* *[https://web.archive.org/web/20091028165454/http://geocities.com/Hollywood/Set/9078/cindex.htm The Cabinet of Dr. Caligari]* - summary of the plot.
* *[http://www.film.u-net.com/Movies/Reviews/Cabinet_Caligari.html Das Kabinett des Doktor Caligari (1920)] * - review
*  - review

വർഗ്ഗം:നിശ്ശബ്ദചലച്ചിത്രങ്ങൾ
വർഗ്ഗം:ഹൊറർ ചലച്ചിത്രങ്ങൾ
വർഗ്ഗം:ജർമ്മൻ ചലച്ചിത്രങ്ങൾ
വർഗ്ഗം:1920-ൽ പുറത്തിറങ്ങിയ ചലച്ചിത്രങ്ങൾ
റോബർട്ട് വീൻ

വിഖ്യാതനായ ജർമ്മൻനിശ്ശബ്ദ ചലച്ചിത്ര സംവിധായകൻ ആണ്  ** റോബർട്ട് വീൻ**.

## ചലച്ചിത്രങ്ങൾ

* 1919 (released in 1920) *[[ദ കാബിനറ്റ് ഓഫ് ഡോ.കാലിഗറി]]*
* 1920 *[[Genuine (film)|Genuine]]*
* 1921 *Die Rache einer Frau*
* 1923 ''Raskolnikow''
* 1923 *I.N.R.I.*
* 1924 *[[The Hands of Orlac (1924 film)|Orlacs Hände]]*
* 1925 *[[Der Rosenkavalier]]*
* 1930 *[[Der Andere]]*
* 1931 *Der Liebesexpress*
* 1934 *One Night in Venice*
* 1938 *Ultimatum*

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:ജർമ്മൻ ചലച്ചിത്രസംവിധായകർ
പത്മശ്രീ ഭരത് ഡോക്ടർ സരോജ് കുമാർ

ശ്രീനിവാസനെയും മംമ്ത മോഹൻദാസിനെയും പ്രധാന കഥാപാത്രങ്ങളാക്കി നവാഗതനായ സജിൻ രാഘവൻ സംവിധാനം ചെയ്ത് 2012 ജനുവരി 14-നു് പുറത്തിറങ്ങിയ ഒരു മലയാള 
ഭാഷാ ആക്ഷേപഹാസ്യ ചലച്ചിത്രമാണ് ***പത്മശ്രീ ഭരത് ഡോ. സരോജ് കുമാർ***. 2005-ൽ പുറത്തിറങ്ങിയ ഉദയനാണു താരം എന്ന ചിത്രത്തിൽ ശ്രീനിവാസൻ അവതരിപ്പിച്ച സരോജ് കുമാർ എന്ന ചലച്ചിത്രനടനെയാണ് ശ്രീനിവാസൻ ഈ ചിത്രത്തിലും അവതരിപ്പിക്കുന്നത്.  ഉദയനാണു താരം എന്ന ചിത്രത്തിന്റെ രണ്ടാം ഭാഗം അല്ല ഈ ചലച്ചിത്രമെന്നും ഉദയനാണു താരത്തിലെ ചില കഥാപാത്രങ്ങൾ ഈ ചിത്രത്തിലും അഭിനയിച്ചിട്ടുണ്ട് എന്നേ ഉള്ളൂ എന്നു സംവിധായകൻ വിശദീകരിക്കുന്നു. കൊച്ചിയിലാണ് ഈ ചിത്രം പ്രധാനമായും ചിത്രീകരിച്ചിരിക്കുന്നത്
## കഥാസംഗ്രഹം
മലയാള സിനിമയിലെ മെഗാസ്റ്റാറും കേരളത്തിലെ ഏറ്റവും ജനപ്രിയ നടന്മാരിൽ ഒരാളുമാണ് സരോജ് കുമാർ. അഹങ്കാരവും പൊള്ളത്തരവും കാരണം അദ്ദേഹത്തിന് ആരാധകരും ഹിറ്റ് സിനിമകളും നഷ്ടപ്പെട്ടു; അദ്ദേഹത്തിന്റെ ഏറ്റവും പുതിയ ചിത്രങ്ങളായ വേക്കട വെടി പോലുള്ളവ അദ്ദേഹത്തിന്റെ മോശം ഹീറോയിസം കാരണം വലിയ പരാജയങ്ങളായി മാറി.

അലക്‌സ് സാമുവലും പച്ചാളം ഭാസിയും തങ്ങളുടെ പുതിയ ചിത്രം ശ്യാമിലൂടെ ആരംഭിക്കുന്നു. സരോജ് ഫിലിം അസോസിയേഷനുകൾക്ക് കൈക്കൂലി നൽകുകയും സാമുവലിന്റെയും ഭാസിയുടെയും സിനിമ നിരോധിക്കുകയും ചെയ്യുന്നു. പട്ടാളത്തിൽ കേണൽ പദവി കിട്ടുകയും അതിനെ പറ്റി വീമ്പിളക്കുകയും ചെയ്യുന്നു. അതേസമയം, മറ്റൊരു നിർമ്മാതാവായ ബേബിക്കുട്ടൻ അലക്സ് സാമുവലിനെയും പച്ചാളം ഭാസിയെയും അവരുടെ പ്രോജക്റ്റ് പുനരാരംഭിക്കാൻ സഹായിക്കുന്നു. സരോജ് കുമാർ പല തരത്തിൽ ചിത്രം റദ്ദാക്കാൻ ശ്രമിക്കുന്നു, പക്ഷേ അത് വിജയകരമായി പൂർത്തിയാക്കുകയും പ്രേക്ഷകർ നന്നായി സ്വീകരിക്കുകയും ചെയ്യുന്നു.

അതേസമയം, ആദായനികുതി വകുപ്പ് ഇയാളുടെ സ്ഥാപനങ്ങളിൽ റെയ്ഡ് നടത്തുകയും നികുതിവെട്ടിപ്പിനായി പ്രോസിക്യൂഷൻ നടപടികൾ ആരംഭിക്കുകയും ചെയ്തു. സരോജ് ഇതിൽ ടെൻഷനിലാണ്, അവൻ വ്യത്യസ്തമായ രീതിയിൽ അഭിനയിക്കുന്നു. സരോജിന്റെ വ്യക്തിജീവിതവുമായി ബന്ധപ്പെട്ട പല സത്യങ്ങളും അവസാനം വെളിപ്പെടുന്നു. സിനിമയുടെ ടൈംലൈൻ (സരോജിന്റെ പരാജയവും) കാണിക്കുന്ന ഒരു സിലൗറ്റോടെയാണ് ചിത്രം അവസാനിക്കുന്നത്, കൂടാതെ സരോജ് കുമാറിന്റെയും ആദ്യ ഭാര്യയുടെയും മകനാണെന്ന് വെളിപ്പെടുത്തിയ ശ്യാമിനൊപ്പം അലക്സ് സാമുവലും ചിത്രത്തിന്റെ വിജയം ആഘോഷിക്കുന്നു.
## അഭിനേതാക്കൾ
* ശ്രീനിവാസൻ – സരോജ് കുമാർ
* മംമ്ത മോഹൻദാസ് – നീലിമ
* വിനീത് ശ്രീനിവാസൻ – ശ്യാം
* ഫഹദ് ഫാസിൽ – അലക്സ് സാമുവേൽ
* മുകേഷ് – ബേബിക്കുട്ടൻ
* ജഗതി ശ്രീകുമാർ – പച്ചാളം ഭാസി
* മീര നന്ദൻ
* സരയൂ
* അപൂർവ ബോസ്

## അവലംബം


## പുറത്തേക്കുള്ള കണ്ണികൾ
* 
* ''പത്മശ്രീ ഭരത് ഡോക്ടർ സരോജ് കുമാർ''  – മലയാളസംഗീതം.ഇൻഫോ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഫഹദ് ഫാസിൽ അഭിനയിച്ച ചലച്ചിത്രങ്ങൾ
തേസ്

പ്രിയദർശനൻ സംവിധാനം ചെയ്ത് മോഹൻലാൽ ,അനിൽ കപൂർ ,കങ്കണ റണാവത് ,സമീരാ റെഡ്ഡി ,അജയ് ദേവഗൺ എന്നിവർ പ്രധാന കഥാപാത്രങ്ങളെ അവതരിപ്പിച്ച് 2012 ഏപ്രിൽ 27ന് പുറത്തിറങ്ങിയ ഹിന്ദി ചലച്ചിത്രമാണ് ടെസ്സ് .

## ഗാനങ്ങൾ

## പുറത്തേക്കുള്ള കണ്ണികൾ
* 
* ''Tezz'' cast and crew details - Bollywood Hungama
* Ajay Devgan Tezz 2012 First Look 

വർഗ്ഗം:2012-ൽ പുറത്തിറങ്ങിയ ഹിന്ദി ചലച്ചിത്രങ്ങൾ
വർഗ്ഗം:പ്രിയദർശൻ സം‌വിധാനം ചെയ്ത ചലച്ചിത്രങ്ങൾ
വെൺകുറിശലഭം

തെക്കേ ഇന്ത്യയിൽ മാത്രം കാണപ്പെടുന്ന ഒരു ചിത്രശലഭമാണ് വെൺകുറിശലഭം (Bicolour Ace, White Branded Ace). ശാസ്ത്രനാമം : *Sovia hyrtacus*. കേരളവും കർണ്ണാടകയും ഉൾപ്പെടുന്ന പശ്ചിമഘട്ടത്തിലെ ഒരു തനതു (Endemic) ശലഭമാണിത്. കേരളത്തിൽ വിരളമായെ കണ്ടുവരാറുള്ളൂ.

## ജീവിതരീതി
പുല്ലും മുളകളും നിറഞ്ഞ ഇടങ്ങളിലാണ് കണ്ടുവരുന്നത്. ശരവേഗത്തിലാണ് പറക്കൽ. അരുവിയോരങ്ങളിലെ നനഞ്ഞ മണ്ണിലിരുന്ന് ലവണം ഉണ്ണുന്ന ശീലമുണ്ട്. സഹ്യപർവ്വതത്തിലെ ചെറിയ പ്രദേശത്ത് മാത്രം കാണപ്പെടുന്നതിനാൽ ഈ തനതു ശലഭം വംശനാശത്തിന്റെ വക്കിലാണ്. ഈറ്റക്കാടുകളുടേയും പുൽമേടുകളുടേയും വർദ്ധിച്ചുവരുന്ന നാശം ഇവയുടെ നിലനിൽപ്പിന് ഭീഷണിയാണ്.

## ശരീരപ്രകൃതി
ചിറകുകൾക്ക് തവിട്ടുനിറമാണ്. ചിറകിന്റെ അടിവശത്ത് ഒരു വെളുത്ത കുറിയുണ്ട്. ഇതുകൊണ്ടാണ് ഇവയെ വെൺകുറിശലഭം എന്ന് വിളിയ്ക്കുന്നത്. മുൻചിറകിന്റെ അടിവശത്ത് ഒരു വെളുത്ത പട്ട പോലെ അടയാളമുണ്ട്. പിൻചിറകിന്റെ പുറത്ത് പുള്ളികൾ കാണാറില്ല.

## പ്രത്യുൽപാദനം
ഈറ്റയിൽ ആണ് ഇവ മുട്ടയിടുന്നത്. ശലഭപ്പുഴുവിന് ചാരകലർന്ന പച്ചനിറമാണ്. ഉരുണ്ട ശിരസിൽ രണ്ട് തവിട്ടുനിറത്തിലുള്ള പൊട്ടുകൾ കാണാം. പുഴുപ്പൊതിയ്ക്ക് മഞ്ഞയും തവിട്ടും വെളുപ്പും കലർന്ന നിറമാണ്.

## അവലംബം

## പുറം കണ്ണികൾ

വർഗ്ഗം:തുള്ളൻ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
വർഗ്ഗം:പശ്ചിമഘട്ടത്തിലെ തനതു ചിത്രശലഭങ്ങൾ
ജയപ്രകാശ് കുളൂർ

പ്രമുഖനായ ഒരു മലയാള നാടക കൃത്താണ് **ജയപ്രകാശ് കുളൂർ**. നാടക രചനയ്ക്കുള്ള കേരള സാഹിത്യ അക്കാദമി അവാർഡ് ഉൾപ്പെടെ നിരവധി പുരസ്കാരങ്ങൾ ലഭിച്ചിട്ടുണ്ട്
## ജീവിത രേഖ
1952-ൽ ജനിച്ചു. സെന്റ്‌ ജോസഫ്‌​സ് ബോയ്‌സ്‌ ഹൈസ്‌കൂൾ, മലബാർ ക്രിസ്‌ത്യൻ കോളേജ്‌, ദേവഗിരി സെന്റ്‌ ജോസഫ്‌സ്‌ കോളേജ്‌, കോഴിക്കോട്‌ ഗവൺമെന്റ്‌ ലോകോളേജ്‌ എന്നിവിടങ്ങളിൽ വിദ്യാഭ്യാസം. അഭിഭാഷകനായി പ്രാക്‌ടീസ്‌ ചെയ്യുന്നു. ഭാര്യഃ അനുപമ, മക്കൾ :നമ്രത, രാമകൃഷ്‌ണൻ. 
## കൃതികൾ
*വർത്തമാനം
*നിയന്ത്രണം
*വയർ, 
*ബൊമ്മക്കൊലു, 
*ഭാഗ്യരേഖ, 
*ഗതാഗതം പരമ്പരാഗതം,
*അപ്പുണ്ണികളുടെ റേഡിയോ, 
*അപ്പുണ്ണികളുടെ നാളെ,
*കുമാരവിലാപം, 
*ക്വാക്‌-ക്വാക്‌.
*പതിനെട്ടു നാടകങ്ങൾ

## പുരസ്കാരങ്ങൾ
*കേരള സാഹിത്യ അക്കാദമി അവാർഡ് (2008)
*കേരള സംഗീത നാടക അക്കാദമിയുടെ എൻഡോവ്മെന്റ് അവാർഡ്
*തിക്കോടിയൻ അവാർഡ് (2012)

## അവലംബം


വർഗ്ഗം:മലയാളനാടകകൃത്തുക്കൾ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:കേരള സംഗീത നാടക അക്കാദമി എൻഡോവ്മെന്റ് ലഭിച്ചവർ
കുറൂരമ്മ

ഗുരുവായൂർ ശ്രീകൃഷ്ണക്ഷേത്രവുമായി ബന്ധപ്പെട്ട് കേൾക്കാറുള്ള ഒരു ഐതിഹ്യകഥയിലെ നായികയാണ് **കുറൂരമ്മ**. തൃശ്ശൂർ ജില്ലയിലെ (ചെങ്ങഴിനാട്) കേച്ചേരിക്കടുത്ത് വെങ്ങിലശ്ശേരിയിലുള്ള കുറൂർ ഇല്ലത്താണ് ഇവർ ജീവിച്ചിരുന്നത്. അവിടെ കുറൂരമ്മയുടെ പേരിൽ ഒരു ശ്രീകൃഷ്ണ ക്ഷേത്രവുമുണ്ട്. മേല്പത്തൂർ, വില്വമംഗലം, പൂന്താനം എന്നിവർ കുറൂരമ്മയുടെ സമകാലീനരായിരുന്നുവെന്ന് വിശ്വസിക്കുന്നു.

## ഐതിഹ്യം
യഥാർത്ഥത്തിൽ പാലക്കാട് ജില്ലയിലായിരുന്നു കുറൂർമന. പാലക്കാടിനടുത്തുള്ള പ്രസിദ്ധമായ കല്ലേക്കുളങ്ങര ഹേമാംബികാ ക്ഷേത്രത്തിന്റെ ഉത്ഭവകഥയുമായി കുറൂർ മനയ്ക്ക് ബന്ധമുണ്ട്. കുറൂർ മനയിലെ മൂത്ത കാരണവരും പാലക്കാട്ടെ നാട്ടുരാജാവിനും തമ്മിൽ സ്വൈരക്കേടുണ്ടാവുകയും അതുവഴി ജീവഹാനി  ഉണ്ടാവുമെന്ന് പേടിച്ച് കുറൂർ മനക്കാർ, ചെങ്ങഴിനാട് നാടുവാഴി ആയിരുന്ന ചെങ്ങഴി നമ്പ്യാരുടെ ക്ഷണപ്രകാരം  വെങ്ങിലശേരിയിലേക്ക് വരികയുമായിരുന്നു.  വെങ്ങിലശേരിയിൽ തഴച്ചുവളർന്ന കുറൂർ മനയിലെ ഒരു നമ്പൂതിരി  തൃശൂർ ബ്രഹ്മസ്വം മഠത്തിലെ വേദാധ്യാപകനായിരുന്നു. അല്പം പ്രായമായപ്പോഴാണ് തന്റെ വേളിക്കാര്യത്തെപ്പറ്റി നമ്പൂതിരി ഓർമിച്ചത്. പുറയന്നൂർ മനയിലെ ഗൗരി  അന്തർജ്ജനത്തെ വേളികഴിച്ചു കുറൂർമനയിലേക്കു കൊണ്ടുവരികയും ചെയ്തു. ശ്രീകൃഷ്ണഭക്തയായിരുന്നു ഇവർ. ഗൗരിയുടെ  കൃഷ്ണഭക്തി മറ്റുള്ളവരുടെ പരിഹാസത്തിന് പാത്രമായിത്തുടങ്ങി. ഏറെ താമസിയാതെ വിധവയായ ഗൗരിയെ വെങ്ങിലശേരിയിൽ  ഉപേക്ഷിച്ച് മനയിലെ മറ്റുള്ളവർ അടാട്ട് എന്ന സ്ഥലത്തേക്ക് താമസം മാറ്റി. വേളികഴിഞ്ഞ് അധികം താമസിയാതെ ഭർത്താവ് മരിച്ച് ബന്ധുക്കളെയെല്ലാം നഷ്ടപ്പെട്ട ഒറ്റയ്ക്കായ അവർ പരിചാരകയായ ലക്ഷ്മിയോടും അവരുടെ മകൻ മാധവനുമൊപ്പമാണ് കഴിഞ്ഞുവന്നത്. തനിക്കൊരു കുഞ്ഞ് ജനിക്കാത്തതിന്റെ ദുഃഖം ഉണ്ണിക്കണ്ണനോടുള്ള ഭക്തിയാക്കി അവർ മാറ്റി.

ഒരു ദിവസം മാധവൻ ചന്തയിൽ നിന്നും വന്നപ്പോൾ ഒക്കത്തു അമ്പാടിക്കണ്ണനെപ്പോലെ സുന്ദരനായ ഒരു ബാലനും ഉണ്ടായിരുന്നു. ആ ബാലൻ അവിടുത്തെ വീട്ട്ജോലികളും മറ്റും ചെയ്ത് അവിടെ കഴിഞ്ഞ് പോന്നു. അങ്ങനിരിക്കെ വില്വമംഗലത്ത് സ്വാമിയാർ കുറൂർ ഇല്ലത്ത് ഒരു പൂജയ്ക്കായി എത്തി. പൂജയ്ക്ക് കൃഷ്ണവിഗ്രഹത്തിൽ അർപ്പിക്കുന്ന പൂക്കൾ ഈ ബാലന്റെ കാൽച്ചുവട്ടിൽ എത്തിച്ചേരുന്നത് കണ്ട് അവർ അത്ഭുതപ്പെട്ടു. ഏറെ വൈകിയാണ് അത് കൃഷ്ണനായിരുന്നെന്ന കാര്യം അവർക്ക് ബോധ്യമായതെന്നാണ് ഐതിഹ്യം. 

കുറൂരമ്മയുടെ കാലശേഷം അവരുടെ പിന്മുറക്കാർ വെങ്ങിലശ്ശേരിയിൽ നിന്ന് തൃശ്ശൂരിനടുത്തുള്ള അടാട്ട് എന്ന സ്ഥലത്തേക്ക് താമസം മാറി. അവരുടെ പിന്മുറക്കാർ ഇന്നും അവിടെയുണ്ട്. ഈ വകയിൽ പെട്ട പൂർവ്വികനായിരുന്നു പ്രമുഖ സ്വാതന്ത്ര്യസമരസേനാനിയും ഗാന്ധിയനും മാതൃഭൂമി സ്ഥാപകരിലൊരാളുമായിരുന്ന കുറൂർ നീലകണ്ഠൻ നമ്പൂതിരിപ്പാട്

## അവലംബം


വർഗ്ഗം:ഐതിഹ്യകഥാപാത്രങ്ങൾ
താങ്-താ

മണിപ്പൂരിലെ ഒരായോധന കല ആണ് **താങ്-താ**. താങ്-താ എന്നതിന് വാൾ-കഠാര എന്ന അർഥമാണുള്ളത്. ഹുയെൻ ല ലോങ് എന്ന ആയോധന കലയ്ക്ക് താങ്-താ എന്ന പേരിലാണ് പ്രചാരം ലഭിച്ചത്. മണിപ്പൂരിലെ മെയ് തി ജനവിഭാഗങ്ങൾക്കിടയിലാണ് ഈ ആയോധനകലയ്ക്കു പ്രചാരം. മറ്റു പല ജനവിഭാഗങ്ങളുമായുള്ള ഏറ്റുമുട്ടലുകളാണ് ഇവരുടെ ചരിത്രത്തിൽ മുന്നിട്ടു നില്ക്കുന്നത്. താങ്-തായിൽ പ്രാവീണ്യം നേടിയ ഇവർ ശത്രുക്കളെ കീഴടക്കുന്നതിൽ സമർഥരായിരുന്നു.

## ചരിത്രം
മെയ് തി ജനവിഭാഗത്തിന്റെ സ്ഥാപകനായതിൽ സിദാബായുടെ അസ്ഥികളാണ് താങ്-തായിൽ ഉപയോഗിക്കുന്ന വാളുകളും കഠാരകളും എന്നാണ് ഐതിഹ്യം. 15-ാം ശ.-ത്തിന്റെ അവസാനഘട്ടത്തിൽ രാജ്യം ഭരിച്ചിരുന്ന ഖഗെംബരാജാവാണ് താങ്-തായെ പരിപോഷിപ്പിച്ചത്. മണിപ്പൂർ പിടിച്ചടക്കി ബ്രിട്ടിഷുകാർ അവിടത്തെ ആയോധന കലകളെ നിരോധിച്ചുവെങ്കിലും വളരെ രഹസ്യമായി താങ്-താ സംരക്ഷിക്കപ്പെട്ടു. 1949-ൽ മണിപ്പൂർ ഇന്ത്യൻ യൂണിയന്റെ ഭാഗമായപ്പോൾ താങ്-താ വീണ്ടും അരങ്ങേറി. ഇപ്പോൾ ആയോധന രംഗത്തു മാത്രമല്ല, നാടകവേദിയിലും മറ്റും ഈ കലയ്ക്ക് പ്രാമുഖ്യം ലഭിച്ചു വരികയാണ്. മണിപ്പൂരിലുള്ള അനേകം ആയോധന കലാസ്ഥാപനങ്ങൾ താങ്-തായിൽ പരിശീലനം നല്കിവരുന്നു. നൃത്തസംവിധായകരും നാടക സംവിധായകരും ഇതിൽ ആകൃഷ്ടരാണ്. പരമ്പരാഗതമായി താങ്-തായ്ക്ക് നാലു രീതികളുണ്ട്: താ-ഖൗസറോൾ (കഠാരനൃത്തകല), താങ്കായ്റോൾ (വാൾപ്പയറ്റ് കല), സരിത് - സരത് (ആയുധരഹിതയുദ്ധം), തെങ്കൌറോൾ (സ്പർശന സംബോധനകല) എന്നിവയാണിവ. ആദ്യത്തെ മൂന്നു രീതികളാണ് ഏറെ പ്രചാരത്തിലുള്ളത്. യുദ്ധത്തിൽ വിജയം ഉറപ്പാക്കു ന്നതിനുവേണ്ടി നടത്തുന്ന മന്ത്രവാദം കലർന്ന ഒരനുഷ്ഠാനമാണ് നാലാമത്തേത്.

വർഗ്ഗം:ആയോധനകലകൾ
വർഗ്ഗം:മണിപ്പൂർ
സോളമൻ

പുരാതന യഹൂദരാജ്യത്തിലെ രാജാക്കന്മാരിൽ രണ്ടാമനായ ദാവീദിന്റെ പുത്രനും ഭരണാധികാരിയുമായിരുന്നു **സോളമൻ**. ബൈബിൾ പഴയനിയമപ്രകാരം സോളമന്റെ ഭരണകാലത്ത് ഇസ്രയേൽ ജനത ഐശ്വര്യത്തിലും സമാധാനത്തിലും കഴിഞ്ഞിരുന്നു. ഇദ്ദേഹത്തിന്റെ ജ്ഞാനം വളരെ പ്രകീർത്തിക്കപ്പെട്ടിരുന്നു. എന്നാൽ അവസാനനാളുകളിൽ വിജാതീയരായ ഭാര്യമാർ സോളമനെ അന്യദേവന്മാരെ ആരാധിക്കുന്നതിലേക്ക് മനസു തിരിച്ചു.

ദാവീദിന് എലിയാമിന്റെ മകളും ഹിത്യനായ ഊറിയായുടെ ഭാര്യയുമായ ബത്‌ഷെബായിൽ അവിഹിതമായി ജനിച്ച പുത്രനാണ് സോളമൻ. ദാവീദ് ഈ ബന്ധം മൂലം ചതിവിൽ ഊറിയായെ കൊലപ്പെടുത്തിയിരുന്നു. ഈ ബന്ധത്തിൽ ആദ്യം ജനിച്ച പുത്രൻ ശിശുവായിരിക്കുമ്പോൾ തന്നെ മരണമടഞ്ഞു. ദാവീദിന് ഈ ബന്ധത്തിൽ രണ്ടാമതു ജനിച്ച പുത്രനാണ് സോളമൻ. ദാവീദിന്റെ അന്ത്യത്തോടെ സോളമൻ രാജാവായി അഭിഷിക്തനായി. 

സോളമൻ ഈജിപ്‌തിലെ ഭരണാധികാരിയായ ഫറവോയുടെ മകളെ വിവാഹം ചെയ്‌തു. അങ്ങനെ അവർ തമ്മിൽ ബന്ധുത്വമായി. കൊട്ടാരവും ദേവാലയവും ജറുസലേം നഗരത്തിനു ചുറ്റിലുമുള്ള മതിലും പൂർത്തിയാകും വരെയും അവളെ ദാവീദിന്റെ നഗരത്തിലാണ് പാർപ്പിച്ചത്. പിതാവായ ദാവീദിന്റെ നിർദ്ദേശങ്ങളാണ് സോളമൻ അനുവർത്തിച്ചത്. ഇസ്രായേലിന്റെ മുഴുവനും രാജാവായിരുന്നു സോളമൻ. 

സോളമൻെറ നാലാം ഭരണവർഷം രണ്ടാമത്തെ മാസമായ സീവു മാസത്തിലാണ് ദേവാലയ നിർമ്മാണം ആരംഭിച്ചത്. ഇസ്രായേൽ ജനത ഈജിപ്‌തിൽ നിന്നു മോചനം നേടിയതിന്റെ നാനൂറ്റിയെൺപതാം വാർഷികമായിരുന്നു ആ വർഷം. ഏഴു വർഷം കൊണ്ടാണ് ദേവാലയ നിർമ്മാണം പൂർത്തീകരിച്ചത്. പതിമൂന്നു വർഷം കൊണ്ടാണ് കൊട്ടാര നിർമ്മാണം പൂർത്തിയായി. ലബനോൻ കാനനമന്ദിരവും ഇതോടോപ്പം പൂർത്തിയാക്കി. അങ്ങനെ ആകെ ഇരുപതു വർഷം കൊണ്ടാണ് ദേവാലയത്തിന്റെയും കൊട്ടരത്തിന്റെയും നിർമ്മാണം പൂർത്തിയായത്. സോളമൻ നിർമ്മിച്ചു നൽകിയ ഭവനത്തിലേക്ക് ഫറവോയുടെ മകൾ ദാവീദിന്റെ നഗരത്തിൽ നിന്നും താമസം മാറി. സോളമൻ അനവധി വിദേശവനിതകളെയും അന്യവംശജകളായവരെയും ഭാര്യമാരായി സ്വീകരിച്ചിരുന്നു. നാല്പതു വർഷത്തെ ഇസ്രയേൽ ഭരണത്തോടെ സോളമൻ അന്തരിച്ചു. തുടർന്ന് മകൻ റഹോബോവോം അധികാരമേറ്റെടുത്തു. 

## അവലംബം

## പുറത്തേക്കുള്ള കണ്ണികൾ

*A collection of King Solomon links on the web
*Jewish Encyclopedia (1901–1905)
*Catholic Encyclopedia: Solomon entry by Gabriel Oussani (1913)
*  Animated depiction of the life of Solomon
*  Artistic movie about the rise and the reign of King Solomon
*Wars of King Solomon  The Wars of King Solomon:

വർഗ്ഗം:പുരാതന ഇസ്രായേലിലെ രാജാക്കന്മാർ
വർഗ്ഗം:ബൈബിളിലെ കഥാപാത്രങ്ങൾ
തിബത്തൻ ഭാഷ

സിനോ-തിബത്തൻ ഭാഷാ ഗോത്രത്തിലെ ഉപവിഭാഗമായ തിബത്തോ-ബർമനിൽപെട്ട ഭാഷ ആണ് **തിബത്തൻ ഭാഷ** (**Standard Tibetan** , , ; കൂടാതെ ). തിബത്തിലെ 15 ലക്ഷത്തോളം ജനങ്ങളുടെ സംസാര ഭാഷയാണിത്. ചൈനീസ് പ്രവിശ്യകളായ സെച്വൻ, ത്സിൻഗായ്, കാൻസു എന്നിവിടങ്ങളിലായി 20 ലക്ഷത്തോളം ജനങ്ങളും ഈ ഭാഷ സംസാരിക്കുന്നു. ഇതിനു പുറമേ നേപ്പാളിലെ 10 ലക്ഷം പേർ തിബത്തൻ രണ്ടാം ഭാഷയായി സ്വീകരിച്ചിട്ടുണ്ട്. ബർമീസുമായി തിബത്തനുള്ള സാദൃശ്യം പ്രകടമാണ്.

## ലിപിവ്യവസ്ഥ
ഏഴാം ശ. മുതൽ സംസ്കൃതത്തിൽ നിന്ന് ഉരുത്തിരിഞ്ഞ ഒരു ലിപിവ്യവസ്ഥയാണ് തിബത്തൻ തുടർന്നുവരുന്നത്. ഈ ലിപി വ്യവസ്ഥയിൽ 35 അടിസ്ഥാന ഘടകങ്ങൾകൊണ്ട് അക്ഷരങ്ങളെ കുറിക്കുന്ന സംയുക്ത ചിഹ്നങ്ങൾക്ക് രൂപംനല്കുന്നു. തിബത്തിൽ നിന്ന് സംസ്കൃതം പഠിക്കാൻ കാശ്മീരിലേക്കു നിയോഗിക്കപ്പെട്ട ഒരു മന്ത്രിപ്രമുഖന്റെ ശ്രമമാണ് ഈ ലിപിസമ്പ്രദായം നടപ്പിലാക്കാൻ പ്രേരകമായതെന്ന അഭിപ്രായം നിലവിലുണ്ട്.

## ഭാഷാഭേദം
തിബത്തിൽ തന്നെ ഇതിന്റെ ഏഴിലധികം ഉപഭാഷകൾ പ്രചാരത്തിലുണ്ട്. നേപ്പാളിലെ ഷെർപ്പാ, മുസ്താങ്, ദോൾപോ എന്നിവ തിബത്തൻ ഭാഷാഭേദങ്ങളാണ്.

## അവലംബം

## പുറത്തേക്കുള്ള കണ്ണികൾ

## അവലംബം


വർഗ്ഗം:തിബെത്ത്
വർഗ്ഗം:ഭാഷകൾ
അവിഡിൻ

പാകം ചെയ്യാത്ത മുട്ടകളുടെ വെള്ളക്കരുവിൽ അടങ്ങിയിട്ടുള്ള ഒരു പ്രോട്ടീൻ ആണ് **അവിഡിൻ**. സ്വതന്ത്രാവസ്ഥയിലല്ല, നൂക്ലിയിക് ആസിഡ്, കാർബൊഹൈഡ്രേറ്റ് എന്നിവയുമായി സംയോജിച്ചനിലയിലാണ് ഇത് ഉപസ്ഥിതിചെയ്യുന്നത്. സ്വതന്ത്രനിലയിൽ ഇതു വളരെ ബേസിക് ആണ്; തന്മാത്രാഭാരം 60,000-70,000 ഉണ്ടായിരിക്കും. ദീപനവ്യൂഹത്തിൽ നിന്നു ബയോട്ടിൻ എന്ന ജീവകം അകത്തേക്ക് അവശോഷണം ചെയ്യപ്പെടുന്നതിനു തടസ്സമായി നിന്നുകൊണ്ട് ഇത് ഒരു പ്രതിജീവകം ആയി പ്രവർത്തിക്കുന്നു. ബയോട്ടിൻ എന്ന ജീവകം ജന്തുക്കൾക്ക് ആഹാരത്തിലൂടെ കിട്ടിയില്ലെങ്കിലും, കുടലിലുള്ള ബാക്റ്റീരിയ ഈ പദാർഥത്തെ സംശ്ലേഷണം വഴി നിർമിച്ചു നല്കാറുണ്ട്. എന്നാൽ പാകംചെയ്യാത്ത മുട്ട കഴിക്കുമ്പോൾ അതിലെ വെള്ളയിലുള്ള അവിഡിൻ കുടലിലുള്ള ബയോട്ടിനുമായി രാസപരമായിത്തന്നെ സംയോജിക്കുകയും അങ്ങനെ ശരീരത്തിനകത്തേക്കു അവശോഷണം ചെയ്യപ്പെടുന്നതിൽനിന്ന് അതിനെ വിലക്കുകയും ചെയ്യുന്നു. ഒരു അവിഡിൻ തന്മാത്ര രണ്ടു ബയോട്ടിൻ തന്മാത്രകളുമായിട്ടാണ് സംയോജിക്കുന്നത്. മുട്ട പാകം ചെയ്യപ്പെടുമ്പോൾ അവിഡിൻ വികൃതീകരിക്കപ്പെടുകയും തൻമൂലം പ്രസ്തുത ദോഷം സംഭവിക്കാതിരിക്കുകയും ചെയ്യും. 

## അവലംബം

## പുറത്തേക്കുള്ള കണ്ണികൾ

വർഗ്ഗം:മാംസ്യങ്ങൾ
അസനവില്വാദി തൈലം

തേച്ചുകുളിക്കാൻ ആയുർവേദവിധിയനുസരിച്ചു തയ്യാറാക്കി ഉപയോഗിച്ചുവരുന്ന ഒരു ഔഷധ തൈലം ആണ് **അസനവില്വാദി തൈലം**. നയനരോഗങ്ങൾ, കർണരോഗങ്ങൾ, ശിരോരോഗങ്ങൾ എന്നിവ ശമിപ്പിക്കാൻ ഇതു പര്യാപ്തമാണ്. രോഗമില്ലാത്തവർ പതിവായി ശീലിച്ചാൽ ഉത്തമാംഗത്തിനും കണ്ണിനും കാതിനും ആവശ്യമായ ആരോഗ്യവും കാര്യക്ഷമതയും നിലനിർത്താൻ സഹായകമാവും.

## നിർമ്മാണവിധി
വേങ്ങക്കാതൽ, കൂവളവേര്, കുറുന്തോട്ടിവേര്, ചിറ്റമൃത് എന്നിവ തുല്യ അളവിൽ എടുത്ത് നുറുക്കി ചതച്ച് കഷായംവച്ച് ആ കഷായത്തിൽ നിർദിഷ്ട അളവ് എണ്ണയും അതിന്റെ നാലിരട്ടി പശുവിൻ പാലും, അതിമധുരം, ചുക്ക്, കടുക്കാത്തോട്, നെല്ലിക്കാത്തോട്, താന്നിക്കാത്തോട് എന്നീ മരുന്നുകൾ പൊടിച്ച് അരച്ചു കല്ക്കവും ചേർത്ത് കാച്ചി ഖരപാകത്തിൽ അരിച്ചെടുക്കുന്നു. പിന്നീട് അഞ്ജനക്കല്ലും കർപ്പൂരവും പാത്രപാകമായി ചേർക്കുന്നു. ഇടങ്ങഴി എണ്ണയുടെ കഷായത്തിനു 16 പലവും കല്ക്കത്തിനു 32 കഴഞ്ചും മരുന്നാണ് വേണ്ടത്. കഷായം 16 ഇടങ്ങഴി വെള്ളത്തിൽവച്ച് 4 ഇടങ്ങഴിയാക്കി വറ്റിച്ചിരിക്കണം.

## അവലംബം

## പുറത്തേക്കുള്ള കണ്ണികൾ

വർഗ്ഗം:തൈലങ്ങൾ
യുറേഷ്യ

thumb|യുറേഷ്യ
പരമ്പരാഗതഭൂഖണ്ഡങ്ങളായ യൂറോപ്പ്, ഏഷ്യ എന്നിവ ഉൾക്കൊള്ളുന്ന ഒരു ബൃഹത്‌ഭൂഖണ്ഡമാണ് **യുറേഷ്യ** (യൂറോപ്പ്, ഏഷ്യ എന്നീ വാക്കുകൾ കൂട്ടിച്ചേർത്താണ് യൂറേഷ്യ എന്ന പദമുണ്ടായത്). ഏകദേശം 5,29,90,000&nbsp;ചതുരശ്രകിലോമീറ്റർ (2,08,46,000&nbsp;ചതുരശ്രമൈൽ) വിസ്തൃതിയുള്ള യൂറേഷ്യ, ഭൂമിയുടെ ഉപരിതലവിസ്തീർണ്ണത്തിന്റെ 10.6% വരും (കരഭാഗത്തിന്റെ 36.2%). ഇതിന്റെ ഏറിയപങ്കും ഭൂമിയുടെ കിഴക്കൻ ഉത്തരാർദ്ധഗോളത്തിൽ സ്ഥിതിചെയ്യുന്നു. പ്ലേറ്റ് ടെക്സോണിയൽ സിദ്ധാന്തം അനുസരിച്ച് ഇന്ത്യൻ ഉപഭൂഖണ്ഡവും അറേബ്യൻ ഉപഭൂഖണ്ഡവും കിഴക്കൻ സാഖ പ്രദേശവുമൊഴിച്ചുള്ളവ യുറേഷ്യൻ പാളിയിലാണ്. ഇങ്ങനെ നോക്കിയാൽ ഇന്ത്യൻ ഉപഭൂഖണ്ഡം, അറേബ്യൻ ഉപഭൂഖണ്ഡം, തെക്കുകിഴക്കൻ ഏഷ്യൻ രാജ്യങ്ങൾ ഇവയെ മാറ്റിനിർത്തിയുള്ള മുൻ സോവിയറ്റ് രാജ്യങ്ങൾ, മധ്യപടിഞ്ഞാറൻ റഷ്യ, മധേഷ്യ, ട്രാൻസ്‌കൊക്കേഷ്യൻ റിപ്പബ്ലിക് (ആർമീനിയ, അസർബയ്ജാൻ, ജോർജിയ) എന്നിവയും യൂറോപ്പും ചേർന്ന ഭാഗമാണ് യുറേഷ്യ. ഇങ്ങനെ രണ്ടർത്ഥത്തിലും യുറേഷ്യ എന്ന പദം ഉപയോഗിക്കുന്നു.

ഭൂമിശാസ്ത്രപരമായി യൂറോപ്പും ഏഷ്യയും ഒറ്റ ഭൂഖണ്ഡമാണെങ്കിലും, പുരാതന ഗ്രീക്ക് റോമൻ കാലഘട്ടം മുതലേ ഇവ രണ്ടായി കണക്കാക്കുന്നു. എന്നാൽ ഇവ തമ്മിലുള്ള അതിർത്തി വ്യക്തവുമല്ല. പലപ്രദേശങ്ങളിലും യൂറോപ്പ് ഏഷ്യയിലേക്കും ഏഷ്യ യൂറോപ്പിലേക്കും സംക്രമണം ചെയ്തിരിക്കുന്നു. കിഴക്കൻ യൂറോപ്പും പടിഞ്ഞാറൻ ഏഷ്യയും ഏതാണ്ട് ഒന്നുതന്നെയാവുന്നതും ഇസ്താംബൂൾ പോലുള്ള നഗരങ്ങൾ രണ്ടു വൻകരകളുടെ സ്വഭാവം കാണിക്കുന്നതിനും കാരണം മറ്റൊന്നല്ല. സൂയസ് കനാൽ പ്രദേശത്ത് യൂറേഷ്യയും ആഫ്രിക്കൻ ഭൂഖണ്ഡവും ഒത്തുചേരുന്നതിനാൽ, യൂറോപ്പ്, ഏഷ്യ, ആഫ്രിക്ക എന്നീ മൂന്നു ഭൂഖണ്ഡങ്ങളേയും ഒരുമിച്ച് ആഫ്രോ-യുറേഷ്യ എന്ന ഒറ്റ ബൃഹത്‌ഭൂഖണ്ഡമായും വിഭാവനം ചെയ്യപ്പെടാറുണ്ട്. 400 കോടിയോളം ജനങ്ങൾ, അതായത് ലോകജനസംഖ്യയുടെ 72.5% പേർ യൂറേഷ്യയിൽ അധിവസിക്കുന്നു. (ഏഷ്യയിൽ 60-ഉം യൂറോപ്പിൽ 12.5 ശതമാനവും)

## അവലംബം

വർഗ്ഗം:ഭൂഖണ്ഡങ്ങൾ
വർഗ്ഗം:ഭൂപ്രദേശങ്ങൾ
വർഗ്ഗം:യുറേഷ്യ
വർഗ്ഗം:ഭൂഖണ്ഡങ്ങളുടെ ഭൂമിശാസ്ത്രം
കബനീനദി ചുവന്നപ്പോൾ

പി.എ. ബക്കർ സം‌വിധാനം ചെയ്ത ഒരു മലയാളചലച്ചിത്രമാണ് **കബനീനദി ചുവന്നപ്പോൾ**. 1976-ൽ  ആണ്‌ ഈ സിനിമ  പുറത്തിറങ്ങിയത്. 

## പ്രമേയം
നായകനായ ഗോപി ഒരു വിപ്ലവകാരിയാണ്. പൊലീസ് വേട്ടയാടുന്ന അയാൾ നാടുവിട്ട് നഗരത്തിലെത്തി തന്റെ പൂർവ്വകാമുകിയുടെ അടുത്ത് അഭയം തേടുന്നു. ഗോപിയും കാമുകിയും തമ്മിലുള്ള സംഭാഷണങ്ങളിലൂടെയാണ് സിനിമയുടെ രാഷ്ട്രീയം സംവാദാത്മകമാവുന്നത്. ഒടുവിൽ പൊലീസിനെ ഭയന്ന് കാമുകിയുടെ വീട്ടിൽനിന്നും രക്ഷപ്പെടുന്ന നായകൻ പൊലീസിന്റെ വെടിയേറ്റു മരിക്കുന്നു. നിലനില്ക്കുന്ന വ്യവസ്ഥകളോടു പോരാടുന്ന കഥാപാത്രമാണ് ഗോപി. പ്രണയവും വിമോചനസ്വപ്‌നങ്ങളും തമ്മിലുള്ള ഏറ്റുമുട്ടലിൽ സംഘർഷത്തിലാകുന്ന വ്യക്തിജീവിതത്തിന്റെ സവിശേഷമായൊരന്തരീക്ഷം ഈ ചിത്രത്തിലുണ്ട്. 
അടിയന്തരാവസ്ഥക്കാലത്താണ് കബനീനദി ചുവന്നപ്പോൾ പുറത്തു വരുന്നത്. ഇടതുപക്ഷ തീവ്രവാദമായിരുന്നു കബനീനദിയുടെ പ്രമേയം. കബനിയുടെ ആദ്യ ഷെഡ്യൂൾ പൂർത്തിയാക്കിയശേഷം മദ്രാസ്സിൽ എഡിറ്റിങ് നടത്തിക്കൊണ്ടിരുന്ന സന്ദർഭത്തിൽ  നിർമാമാതാവ് പവിത്രനെയും ബക്കറിനെയും അറസ്റ്റ്  ചെയ്തു. മദ്രാസ്സിൽനിന്നും തിരിച്ചെത്തി കേരളത്തിൽ ചിത്രീകരണം തുടങ്ങിയ വേളയിൽ കോഴിക്കോട് വെച്ച് പവിത്രനെയും ബക്കറിനെയും വീണ്ടും പൊലീസ് അറസ്റ്റ് ചെയ്ത് കോഴിക്കോട് ലോക്കപ്പിൽ വെക്കുകയുണ്ടായി വിപിൻദാസ് ക്യാമറയും ദേവരാജൻ മാസ്ററുർ സംഗീതവും നിർവ്വഹിച്ചു. കല്യാണസുന്ദരമായിരുന്നു എഡിറ്റർ. ടി.വി. ചന്ദ്രൻ,സലാം കാരശ്ശേരി, ചിന്ത രവി.

## പുരസ്കാരങ്ങൾ
1976-ലെ മികച്ച രണ്ടാമത്തെ ചിത്രത്തിനുള്ള അവാർഡ് കബനീനദി ചുവന്നപ്പോൾ കരസ്ഥമാക്കി. ഏറ്റവും നല്ല സംവിധായകനുള്ള അവാർഡ് പി.എ. ബക്കറിനും ലഭിച്ചു. അടിയന്തിരാവസ്ഥക്കാലത്ത് സായുധ വിപ്ലവം പ്രചരിപ്പിക്കുന്ന ചിത്രത്തിന് അവാർഡ് നൽകുന്നതിനെ ആഭ്യന്തര വകുപ്പിലെ അധികാരികൾ എതിർത്തെങ്കിലും സർക്കാർ ഒരു വിദഗ്ധ സമിതിയെ നിയമിച്ച്, അവരുടെ ഐക്യകണ്ഠേനയുള്ള അഭിപ്രായത്തിൽ അവാർഡ് നൽകുകയായിരുന്നു.
## അവലംബം


വർഗ്ഗം:മികച്ച സംവിധായകർക്കുള്ള കേരളസംസ്ഥാന ചലച്ചിത്രപുരസ്കാരം നേടിയ ചിത്രങ്ങൾ
വർഗ്ഗം:1976-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മികച്ച രണ്ടാമത്തെ ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ
വർഗ്ഗം:കല്യാണസുന്ദരം ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ഇന്ത്യയിലെ അടിയന്തരാവസ്ഥ
മാധവൻ അയ്യപ്പത്ത്

ഒരു പ്രമുഖ മലയാള കവിയാണ്  **മാധവൻ അയ്യപ്പത്ത്** (24 ഏപ്രിൽ 1934 - 25 ഡിസംബർ 2021). കവിതയ്ക്കുള്ള കേരള സാഹിത്യ അക്കാദമി പുരസ്ക്കാരം ഉൾപ്പെടെ  നിരവധി പുരസ്കാരങ്ങൾ നേടിയിട്ടുണ്ട്.

## ജീവിത രേഖ
തൃശ്ശൂർ ജില്ലയിൽ കുന്നംകുളത്തിനടുത്ത്‌ ചൊവ്വന്നൂരിൽ അയ്യപ്പത്ത്‌ ലക്ഷ്‌മിക്കുട്ടിയമ്മയുടെയും പെരിങ്ങോട്ട്‌ കരുമത്തിൽ രാമുണ്ണിനായരുടെയും മകനായി 1934 ഏപ്രിൽ 24-ന്‌ ജനനം. മദ്രാസ്‌ യൂണിവേഴ്‌സിറ്റിയിൽനിന്ന്‌ ഇക്കണോമിക്‌സിൽ ബി.എ.യും ഇംഗ്ലീഷ്‌ സാഹിത്യത്തിൽ എം.എയും എടുത്തു. 1992 വരെ കേന്ദ്ര സർക്കാർ സേവനം.

ഭാര്യ: ടി.സി. രമാദേവി മക്കൾ: ഡോ. സഞ്ജയ്‌ ടി. മേനോൻ, മഞ്ജിമ ബബ്ലു. 

## കൃതികൾ
*ജീവചരിത്രക്കുറിപ്പുകൾ
*കിളിമൊഴികൾ (കവിതാസമാഹാരം)
*ശ്രീ നാരായണ ഗുരു (ഇംഗ്ലീഷ്‌)
*ധർമ്മപദം (തർജ്ജമ).
*മണിയറയിൽ
*മണിയറയിലേക്ക്

## പുരസ്കാരങ്ങൾ
*1988 ലെ കേരള സാഹിത്യ അക്കാദമി അവാർഡ്‌.
*2008 ലെ ആശാൻ പ്രൈസ്

## അവലംബം

വർഗ്ഗം:കവിതക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാളസാഹിത്യകാരന്മാർ
വർഗ്ഗം:ഇന്ത്യൻ കവികൾ
വർഗ്ഗം:വിവർത്തനത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:1934-ൽ ജനിച്ചവർ
വർഗ്ഗം:ഏപ്രിൽ 24-ന് ജനിച്ചവർ
വർഗ്ഗം:മലയാളകവികൾ
കെ.പി. നിർമൽ കുമാർ

ശ്രദ്ധേയനായ ഒരു മലയാള ചെറുകഥാകൃത്താണ് **കെ.പി. നിർമൽ കുമാർ.**
## ജീവിതരേഖ
1947-ൽ ജനിച്ചു. ബി.കോം. പാസ്സായശേഷം ബാങ്കിൽ ജോലി സ്വീകരിച്ചു. ബറോഡാ ബാങ്കിന്റെ കാഞ്ഞിരപ്പള്ളി ശാഖയിൽ ഉദ്യോഗസ്ഥനായിരുന്നു ഏറെക്കാലം. ആധുനിക ജീവിതത്തിലെ സങ്കീർണതയും പുതിയ സംസ്കൃതിയിൽ നഷ്ടപ്പെടുന്ന ജീവിതത്തനിമയും ചിത്രീകരിക്കുന്ന നിരവധി കഥകൾ നിർമൽ കുമാർ രചിച്ചിട്ടുണ്ട്. ചേലക്കരയുടെ അതീതസ്വപ്നങ്ങൾ, ജലം, ഒരു സംഘം അഭയാർഥികൾ, കൃഷ്ണഗന്ധകജ്വാലകൾ എന്നിവയാണ് പ്രധാന കഥാസമാഹാരങ്ങൾ. സമ്മർ ഇൻ കൽക്കത്ത എന്ന ഗ്രന്ഥം മലയാളത്തിലേക്ക് പരിഭാഷപ്പെടുത്തിയിട്ടുമുണ്ട്. 
നിശിതവും സംക്ഷിപ്തവുമാണ് നിർമൽ കുമാറിന്റെ ആദ്യകാല കഥകളിൽ അധികവും. ഒന്നിലേറെ ഭാഗങ്ങളുള്ള ചില നീണ്ടകഥകളും എഴുതിയിട്ടുണ്ട്. ആമുഖപരാമർശങ്ങളോ വർണനകളോ കൂടാതെ നേരിട്ട് ക്രിയാഘടനയിലേക്ക് കടക്കുന്ന ഒരു നൂതന ശൈലിയാണ് ഇദ്ദേഹം സ്വീകരിച്ചിട്ടുള്ളത്. കൽക്കത്തയുടെ യാന്ത്രികവും പിരിമുറുക്കം നിറഞ്ഞതുമായ അന്തരീക്ഷം പല കഥകളിലും കാണാം. എന്നാൽ ആ അന്തരീക്ഷത്തിലേക്ക് ചേലക്കരയുടെ ഗ്രാമീണഭാവങ്ങൾ ഇടയ്ക്കിടയ്ക്ക് കടന്നുവരുന്നുമുണ്ട്.

## കൃതികൾ
*ജലം
*ഇരുമ്പിന്റെ സംഗീതം
*കാലം ഒരു മൃതശരീരം
*ഒരു സംഘം അഭയാർഥികൾ
*കൃഷ്ണഗന്ധകജ്വാലകൾ
*ചേലക്കരയുടെ അതീത സ്വപ്നങ്ങൾ
*ജനമേജയന്റെ ജിജ്ഞാസ 
*വാദം തുടരും 
*മാനഞ്ചിറയിലെ പൊട്ടിച്ചിരിപ്പിക്കുന്ന പത്രാധിപർ 

## പുരസ്കാരങ്ങൾ
*കേരള സാഹിത്യ അക്കാദമി അവാർഡ് (**ജലം** എന്ന ചെറുകഥയ്ക്ക്)

## അവലംബം


വർഗ്ഗം:മലയാള കഥാകൃത്തുക്കൾ
വർഗ്ഗം:ചെറുകഥക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:1947-ൽ ജനിച്ചവർ
ജഗതി എൻ.കെ. ആചാരി

{{Infobox Person
| name        = ജഗതി എൻ.കെ. ആചാരി
| image       = ജഗതി എൻ.കെ. ആചാരി.png
| image_size  = 
| caption     = ജഗതി നാണുവാചാരി കൊച്ചുകൃഷ്ണൺ ആചാരി
| birth_name  = 
| birth_date  = 1924 ജനുവരി 24
| birth_place = തിരുവനന്തപുരം, തിരുവിതാംകൂർ, ബ്രിട്ടീഷ് ഇന്ത്യ
| death_date  = 1997 ഏപ്രിൽ 13 (73 വയസ്സ്)
| death_place = തിരുവനന്തപുരം, കേരളം, ഇന്ത്യ
| death_cause = 
| residence   = 
| nationality =
| other_names = 
| known_for   = നാടകകൃത്ത്, നാടക അഭിനേതാവ്
| education   = 
| employer    = 
| occupation  = 
| title       = 
| religion    = 
| spouse      = 
| partner     = 
| children    = ജഗതി ശ്രീകുമാർ
| parents     = 
| signature   = 
| footnotes  . മലയാളചലച്ചിത്രങ്ങളിലും ഇദ്ദേഹം പ്രവർത്തിച്ചിരുന്നു. മലയാളചലച്ചിത്രനടനായ ജഗതി ശ്രീകുമാർ  അദ്ദേഹത്തിന്റെ മകനാണ്.

: പൊന്നമ, എറണാ എന് അദ്. ജോലിയ്ക്കിടയിൽ ലൈബ്രറിയിലെ പുസ്തകങ്ങള പ്രോ, അസിസ്റ്റന്റ് സ്റ്റേ എന്ന നാടകത്ന്നു ആകാശവാണിയിൽ തുടക്കം കുറിച്ചത്. അനവധി നാടകങ്ങൾക്കു പുറമേ, നാ കേട്ടതും, , പ്രഭാഷണം എന്നീ പരിപാടികൾക്കു പിന്നിലും പ്രവർത്തിച്ചു.
* ടാജ് മഹാൾ (1960)
* പൊടിക്കൈ (ഗദ്യനാടകം)(1970)
* ക്രൈം 302(1968)
* മനസ്സുണ്ടേ മതി
* വിധവ (1956)
* വസന്തം (1957)
* കറക്കുകമ്പനി(ഹാസ്യസാടകം)(1974)
* വൃത്തം (1985 )
* പൊടിക്കൈ (ഗദ്യനാടകം)
* ഏടാകൂടം (ഗദ്യനാടകം)

## പുരസ്കാരം
*  കേരള സംഗീത നാടക അക്കാദമി പുരസ്കാരം (1983)

## അവലംബം

വർഗ്ഗം:1924-ൽ ജനിച്ചവർ
വർഗ്ഗം:1997-ൽ മരിച്ചവർ
വർഗ്ഗം:ജനുവരി 24-ന് ജനിച്ചവർ
വർഗ്ഗം:ഏപ്രിൽ 13-ന് മരിച്ചവർ
വർഗ്ഗം:മലയാളനാടകനടന്മാർ
വർഗ്ഗം:മലയാളനാടകകൃത്തുക്കൾ
വർഗ്ഗം:മലയാളചലച്ചിത്രനടന്മാർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
നാലാങ്കൽ കൃഷ്ണപിള്ള

കവി എന്ന നിലയിലും ക്ഷേത്രചരിത്രകാരൻ എന്ന നിലയിലും പ്രശസ്തനായ മലയാള സാഹിത്യകാരനാണ്  **നാലാങ്കൽ‌ കൃഷ്ണപിള്ള** (1910- 1991)

## ജീവിതരേഖ
കോട്ടയത്തെ ഒളശ്ശയിൽ 1910 സെപ്റ്റംബർ 15-ന് ചിങ്ങമാസത്തിൽ തിരുവോണം നാളിൽ ജനനം. അച്ഛൻ‌ അറയ്ക്കൽ കേശവപിള്ള, അമ്മ നാലാങ്കൽ‌ ജാനകിക്കുട്ടിയമ്മ. ഒളശ്ശയിലും കോട്ടയത്തുമായി സ്കൂൾ‌ വിദ്യാഭ്യാസം. തിരുവനന്തപുരം ആർട്ട്സ് കോളേജ് ട്രെയിനിംങ് കോളേജ് എന്നിവിടങ്ങളീൽ‌ നിന്നും പ്രശസ്തമായ നിലയിൽ‌ സ്വർ‌ണ്ണമെഡലോടെ എം. എ ,എൽ.ടി ബിരുദങ്ങൾ‌. അദ്ധ്യാപകനായി ജോലിയിൽ പ്രവേശിച്ച അദ്ദേഹം റീജിയണൽ‌ ഡെപ്യൂട്ടി ഡയറക്ടറായാണ്‌ ജോലിയിൽ‌ നിന്നും വിരമിച്ചത്. ഏറെക്കാലം പ്രമേഹബാധിതനായിരുന്ന അദ്ദേഹം പ്രമേഹാനുബന്ധപ്രശ്നങ്ങളെത്തുടർന്ന് 1991 ജൂലൈ 2-ന് 81-ആം വയസ്സിൽ അന്തരിച്ചു. 

*ഭാഷാ ഭഗവതിയുടെ നെറ്റിത്തടത്തിലെ സിന്ദൂരക്കുറിപ്പെ*ന്ന് *വെണ്ണിക്കുളം* പ്രശംസിച്ചവയാണ് നാലാങ്കലിന്റെ ഭാവഗീതങ്ങൾ. 
## കൃതികൾ‌
*കൃഷ്ണതുളസി
*ഡിസംബറിലെ മഞ്ഞുതുള്ളികൾ‌
*രാഗതരംഗം
*ശോകമുദ്ര
*വസന്തകാന്തി
*രത്നകങ്കണം
*ആമ്പൽ‌പൊയ്ക
*പൂക്കൂട
*പ്രിയദർ‌ശിനി
*സൗഗന്ധികം
*കസ്തൂരി 
*സിന്ദൂരരേഖ
*ഉദയഗിരി ചുവന്നു 
*മഹാക്ഷേത്രങ്ങൾ‌ക്കു മുന്നിൽ (ക്ഷേത്രചരിത്രം)
*സർദാർ‌ പട്ടേൽ‌, ജവഹർ‌ലാൽ നെഹ്രു, സ്റ്റാലിൻ‌ ( ജീവചരിത്രങ്ങൾ‌)

## പുരസ്കാരങ്ങൾ‌
*ഓടക്കുഴൽ‌ അവാർ‌ഡ് (കൃഷ്ണതുളസി - 1976)
*കേരള സാഹിത്യ അക്കാദമി അവാർ‌ഡ് ( ഡിസംബറിലെ മഞ്ഞുതുള്ളീകൾ‌ -1980)
*മഹാക്ഷേത്രങ്ങൾ‌ക്കുമുന്നിൽ‌' എന്ന കൃതിയ്ക്ക് തിരുവിതാകൂർ‌ദേവസ്വം ബോർ‌ഡിന്റെ വിശേഷപുരസ്കാരം
## അവലംബം


വർഗ്ഗം:മലയാളകവികൾ
വർഗ്ഗം:കവിതക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:ഓടക്കുഴൽ പുരസ്കാരജേതാക്കൾ
വർഗ്ഗം:കോട്ടയം ജില്ലയിൽ ജനിച്ചവർ
വർഗ്ഗം:1910-ൽ ജനിച്ചവർ
വർഗ്ഗം:1991-ൽ മരിച്ചവർ
വർഗ്ഗം:സെപ്റ്റംബർ 15-ന് ജനിച്ചവർ
വർഗ്ഗം:ജൂലൈ 2-ന് മരിച്ചവർ
പി. നാരായണക്കുറുപ്പ്

കവിതയ്ക്കും നിരൂപണത്തിനും  കേരള സാഹിത്യ അക്കാദമി അവാർഡ് ലഭിച്ച പ്രമുഖ മലയാള എഴുത്തുകാരനാണ് **പി. നാരായണക്കുറുപ്പ്**.
## ജീവിതരേഖ
ആലപ്പുഴ ജില്ലയിലെ ഹരിപ്പാടിൽ 5 സെപ്റ്റംബർ 1934 ൽ ജനിച്ചു.  ഇംഗ്ലീഷ്‌ സാഹിത്യത്തിൽ എം.എ. ബിരുദം നേടി. കേന്ദ്ര വാർത്താവകുപ്പ്‌, കേരള ഭാഷാ ഇൻസ്‌റ്റിറ്റ്യൂട്ട്‌ എന്നിവയുടെ എഡിറ്റർ, റിസർച്‌ ഓഫീസർ എന്നീ നിലകളിൽ പ്രലർത്തിച്ചു. സ്കൂൾ വിദ്യാഭ്യാസം കരുവാറ്റ എൻ.എസ്.എസ്. ഹൈസ്കൂളിലും, കോളജ് വിദ്യാഭ്യാസം ആലപ്പുഴ എസ്.ഡി. കോളജ്, തിരുവനന്തപുരം യൂണിവേഴ്സിറ്റി കോളജ്, തിരുവനന്തപുരം ട്രെയിനിംഗ് കോളജ്, ഗാസിയാബാദിലെ എം. എം. കോളജ് എന്നിവിടങ്ങളിലും പൂർത്തിയാക്കി. ഇംഗ്ലീഷ് സാഹിത്യത്തിൽ ബിരുദാനന്തരബിരുദവും ബി.എഡും പാസ്സായ നാരായണക്കുറുപ്പ് 1956-ൽ അധ്യാപകനായാണ് ജോലിയിൽ പ്രവേശിച്ചത്. 1957-ൽ സെൻട്രൽ സെക്രട്ടേറിയേറ്റ് സർവീസിലും 1971-75 കാലത്ത് കേരള ഭാഷാ ഇൻസ്റ്റിറ്റ്യൂട്ടിലും (റിസർച്ച് ഓഫീസർ) പ്രവർത്തിച്ച ഇദ്ദേഹം, സെൻട്രൽ ഇൻഫർമേഷൻ സർവീസിൽ എഡിറ്റർ, വിശ്വവിജ്ഞാനകോശം, സർവവിജ്ഞാനകോശം ഇൻസ്റ്റിറ്റ്യൂട്ട് എന്നിവയിൽ ഗസ്റ്റ് എഡിറ്റർ, ആഗ്രയിലെ സൻസ്കാർ ഭാരതിയുടെ വൈസ് പ്രസിഡന്റ് എന്നീ നിലകളിലും സേവനമനുഷ്ഠിച്ചിട്ടുണ്ട്. 1986-ൽ കേന്ദ്രസർവീസിൽ നിന്നു പിരിഞ്ഞു.

## പ്രധാന കാവ്യസമാഹാരങ്ങൾ.
*അസ്‌ത്രമാല്യം
*ഹംസധ്വനി
*അപൂർണതയുടെ സൗന്ദര്യം
*നാറാണത്തു കവിത
*കുറുംകവിത
*ഭൂപാളം
*നിശാഗന്ധി
*ഹംസധ്വനി
*അമ്മത്തോറ്റം
*സാമം സംഘർഷം
*ശ്യാമസുന്ദരം
*ആയർകുലത്തിലെ വെണ്ണ

## നിരൂപണ ഗ്രന്ഥങ്ങൾ
*കവിയും കവിതയും രണ്ടു ഭാഗങ്ങളിൽ (നിരൂപണം)
*വൃത്തപഠനം 
*കാവ്യബിംബം
*ഭാഷാവൃത്തപഠനം
*തനതുകവിത
*തനതുനാടകം
*കവിതയിലെ റിയലിസം

## മറ്റുള്ളവ
*ഈശ്വരന്റെ സ്വന്തം നാട് (യാത്രാവിവരണം)
*ജവഹർലാൽ നെഹ്റു (ജീവചരിത്രം)
*ഉണ്ണായിവാര്യർ (ഇംഗ്ലീഷിലുള്ള ജീവചരിത്രവും കാവ്യപഠനവും)
*ബ്ലാക്ക്മണി (നോവൽ)
*ഝാൻസിറാണി (ആട്ടക്കഥ)
*ആറ് ഷെയ്ക്സ്പിയർ നാടകങ്ങൾ
*ഗേഥേയുടെ ഫൌസ്റ്റ് കാവ്യനാടകം (വിവർത്തനം )

## പുരസ്കാരങ്ങൾ
*കേരളസാഹിത്യ അക്കാദമിയുടെ അവാർഡ്‌ (കവിയും കവിതയും - നിരൂപണം 1986)
*കേരളസാഹിത്യ അക്കാദമിയുടെ അവാർഡ്‌ (നിശാഗന്ധി - കവിത 1990)
*ഓടക്കുഴൽ അവാർഡ്‌ (നിശാഗന്ധി  - 1991)
*കേരള പാണിനി പുരസ്‌കാരം (മലയാള വൃത്തപഠനം - 1996) കിട്ടി.
*ബാലസാഹിത്യ കൃതി (കവിത)ക്കുള്ള സംസ്ഥാന അവാർഡ് (കോലപ്പൻ പാണ്ടിത്തട്ടാൻ - 2002)
* ഉള്ളൂർ അവാർഡ് (സാമം സംഘർഷം - (2005)
*വള്ളത്തോൾ പുരസ്കാരം (2014)
പദ്മശ്രീ.2022

## അവലംബം


വർഗ്ഗം:1934-ൽ ജനിച്ചവർ

വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:മലയാളകവികൾ
വർഗ്ഗം:കവിതക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:ഓടക്കുഴൽ പുരസ്കാരജേതാക്കൾ
വർഗ്ഗം:ആലപ്പുഴ ജില്ലയിൽ ജനിച്ചവർ
വർഗ്ഗം:മലയാളസാഹിത്യനിരൂപകർ
വർഗ്ഗം:ഉള്ളൂർ അവാർഡ് ലഭിച്ചവർ
വർഗ്ഗം:വള്ളത്തോൾ പുരസ്കാരം ലഭിച്ചവർ
ഫെലിക്സ്

റോമൻ കത്തോലിക്കാ സഭയിലെ ഒരു വിശുദ്ധനാണ് **നോലയിലെ വിശുദ്ധ ഫെലിക്സ്**. 

## ജീവിതരേഖ
മൂന്നാം നൂറ്റാണ്ടിൽ സിറിയൻ സെനികന്റെ മകനായി ഇറ്റലിയിലെ നേപ്പിൾസിനു സമീപമുള്ള നോല എന്ന സ്ഥലത്ത് ജനിച്ചു. യേശുക്രിസ്തുവിൽ വിശ്വസിച്ചിരുന്ന ഫെലിക്സ് പിതാവിന്റെ മരണത്തോടെ തന്റെ സകല സ്വത്തുവകകളും വിറ്റ് സാധുക്കൾക്കു വിതരണം ചെയ്ത ശേഷം പൗരോഹിത്യം സ്വീകരിച്ചു. ഫെലിക്സും നോലയിലെ തന്നെ മറ്റൊരു വിശുദ്ധനായ മാക്സിമസും ഒരുമിച്ചായിരുന്നു സുവിശേഷ പ്രവർത്തനം നടത്തിയിരുന്നത്. ഡെസിയസ് ചക്രവർത്തിയുടെ മതപീഡനകാലമായിരുന്നതിനാൽ പിടിക്കപ്പെടാതിരിക്കുവാൻ മാക്സിമസ് നാടു കടന്നു. എന്നാൽ ഫെലിക്സ് അവിടെ തന്നെ തുടരുകയും ഒടുവിൽ പിടിക്കപ്പെടുകയും ചെയ്തു. ക്രൂരമായ മർദനങ്ങളാണ് അദ്ദേഹത്തിന് ഏറ്റുവാങ്ങേണ്ടി വന്നത്. വിശ്വാസത്തിനു വേണ്ടി പീഡനമേൽക്കുന്നത് ഭാഗ്യമായി അദ്ദേഹം കരുതിയിരുന്നു. 

രോഗിയായ മാക്സിമസിനെ പരിചരിക്കാൻ ഫെലിക്സിനെ തടവറയിൽ നിന്നും രക്ഷപ്പെടുത്തിയത് മാലാഖമാരാണെന്നു റോമൻ ഐതിഹ്യങ്ങളിൽ പറയുന്നു. ഒരു ഒഴിഞ്ഞ കെട്ടിടത്തിനുള്ളിൽ ഫെലിക്സ് മാക്സിമസിനെ പ്രവേശിപ്പിക്കുകയും അവർ പ്രവേശിച്ചതോടെ കെട്ടിടത്തിന്റെ കവാടങ്ങൾ ചിലന്തിവലയാൽ മൂടപ്പെട്ടെന്നും പരിശോധനക്കായെത്തിയ സൈനികർ ഇതു കണ്ട് ഉള്ളിൽ ആരും പ്രവേശിച്ചിട്ടില്ലെന്നു കരുതി മടങ്ങുകയും ചെയ്തെന്നു ഐതിഹ്യത്തിൽ വിവരിക്കുന്നു. ചക്രവർത്തിയുടെ അന്ത്യത്തോടെ അവർ വീണ്ടും പുറത്തിറങ്ങി സുവിശേഷ പ്രവർത്തനം ആരംഭിച്ചു. പിന്നീട് മാക്സിമസ് അന്തരിക്കുകയും ഫെലിക്സ് ബിഷപ്പായി തിരഞ്ഞെടുക്കപ്പെട്ടു. എന്നാൽ ഈ സ്ഥാനം നിരസിച്ച ഫെലിക്സ് തന്നെക്കാൾ ഒരാഴ്ച മുൻപ് പൗരോഹിത്യം സ്വീകരിച്ചയാളെ ബിഷപ്പാക്കി. ഫെലിക്സിന്റെ അന്ത്യത്തിനു ശേഷം നിരവധി അത്ഭുത പ്രവർത്തനങ്ങൾ അദ്ദേഹത്തിന്റെ മാധ്യസ്ഥത്തിൽ നടന്നു. അദ്ദേഹത്തിന്റെ നാമത്തിലുള്ള ദേവാലയത്തിൽ എത്തിയവരുടെ അനുഭവ സാക്ഷ്യങ്ങൾ വിശുദ്ധ പോളിനസ് കുറിച്ചിട്ടുണ്ട്. രോഗബാധയാലാണ് ഫെലിക്സ് മരിച്ചതെങ്കിലും റോമൻ ചക്രവർത്തിയുടെ പീഡനങ്ങൾ തടവറയിൽ ഏറ്റുവാങ്ങേണ്ടി വന്നതിനാൽ ഒരു രക്തസാക്ഷിയായാണ് ഫെലിക്സ് പരിഗണിക്കപ്പെടുന്നത്.

## അവലംബം

*Donald Attwater and Catherine Rachel John, "The Penguin Dictionary of Saints." 3rd edition, New York: Penguin Books, 1993, ISBN 0-140-51312-4.
## പുറത്തേക്കുള്ള കണ്ണികൾ
*Catholic Encyclopedia: ''St. Felix of Nola''

വർഗ്ഗം:റോമൻ കത്തോലിക്കാസഭയിലെ വിശുദ്ധർ
തിന

ഉഷ്ണമേഖലാപ്രദേശങ്ങളിൽ വളരുന്ന പുൽ‌വർഗ്ഗത്തിൽപ്പെട്ട ഒരു ധാന്യമാണ് **തിന**. ചൈനയാണ് തിനയുടെ ജന്മദേശം. കളസസ്യമായും വഴിയോരങ്ങളിലും കണ്ടുവരുന്ന തിന; *ഇറ്റാലിയൻ മില്ലറ്റ്, ജർമ്മൻ മില്ലറ്റ്, ഹംഗേറിയൻ മില്ലറ്റ്* എന്നിങ്ങനെ വളരുന്ന രാജ്യങ്ങളുടെ പേരിൽ അറിയപ്പെടുന്നു. Poaceae സസ്യകുടുംബത്തിൽ ഉൾപ്പെടുന്ന ഇതിന്റെ ശാസ്ത്രീയനാമം *Setaria italica* എന്നാണ്. പക്ഷികളൂടേയും എലി പോലെയുള്ള ജന്തുക്കളുടേയും മുഖ്യ ആഹാരമായ ഇതിനെ മനുഷ്യരും ആഹരിക്കാറുണ്ട്.

## ഘടന
ശരാശരി ഒരു മീറ്റർ മുതൽ ഒന്നര മീറ്റർ വരെ പൊക്കത്തിൽ വളരുന്ന ഒരു ഏകവർഷി സസ്യമാണിത്. കട്ടികുറഞ്ഞതും പച്ചനിറമുള്ളതുമായ തണ്ടുകളാണ് തിനയ്ക്കുള്ളത്. ഈ തണ്ടുകളിൽ ഏകാന്തരക്രമത്തിൽ നീളമുള്ളതും അഗ്രഭാഗം കൂത്തതുമായ ഇലകൾ ക്രമീകരിച്ചിരിക്കുന്നു. വേനൽക്കാലത്താണ് ഇതിൽ പൂക്കൾ ഉണ്ടാകുന്നത്. തണ്ടുകളുടെ അറ്റത്തായി പൂക്കൾ ഉണ്ടാകുന്നു. രോമാവൃതമായ  വെളുത്ത പൂക്കളിൽ കാറ്റിന്റെ സഹായത്താലാണ് പരാഗണം നടത്തുന്നത്.

## അവലംബം


വർഗ്ഗം:ധാന്യങ്ങൾ
വർഗ്ഗം:പുല്ലുകൾ
വർഗ്ഗം:മില്ലറ്റുകൾ
വർഗ്ഗം:കേരളത്തിലെ സസ്യജാലം
ബജ്റ

ഭക്ഷ്യധാന്യമായി ലോകത്തിലെല്ലായിടത്തും കൃഷി ചെയ്തുവരുന്ന ഒരു പുൽവർഗ്ഗ സസ്യമാണ് **ബജ്റ** (ശാസ്തനാമം : *പെന്നിസെറ്റം ടൈഫോയിഡെയ്*) . ഉഷ്ണമേഖലാപ്രദേശങ്ങളിൽ കണ്ടുവരുന്ന ഒരു സസ്യമായ ഇതിനെ ഇന്ത്യ, അമേരിക്ക, ഓസ്ട്രേലിയ തുടങ്ങിയ രാജ്യങ്ങളിലും ആഫ്രിക്കയുടെ പടിഞ്ഞാറൻ പ്രദേശങ്ങളിലും വൻതോതിൽ വ്യാപകമായി കൃഷിചെയ്തുവരുന്നു. ഉത്തരേന്ത്യയിൽ വ്യാപകമായി ഉപയോഗിക്കുന്ന ഒരു ധാന്യമാണിത്. ഇംഗ്ലീഷിൽ പേൾ മില്ലറ്റ് എന്നു പേരുള്ള ഈ സസ്യത്തിന് കാറ്റ്ടെയിൽ മില്ലറ്റ്, ബുൾ റഷ് എന്നും പേരുകളുണ്ട്. 
left|200px

## ഘടന

ബലമുള്ള തണ്ടുകൾ ഉള്ളതും വേഗത്തിൽ വളരുന്നതുമായ ഒരു വേനൽക്കാലവിളയാണിത്. നല്ല പച്ചനിറത്തിലുള്ള ഇലകൾ നാരുകൾ നിറഞ്ഞതും മാർദ്ദവമുള്ളതുമാണ്. അഗ്രം കൂർത്ത ഇലകൾ തണ്ടിൽ ഒന്നിടവിട്ടാണ് നിൽക്കുന്നത്. തണ്ടിന്റെ അഗ്രത്തിലുള്ള പൂങ്കുലകൾ നാരുകൾ നിറഞ്ഞതും ഉരുണ്ടു നീണ്ട് ഏതാണ്ട് ത്രികോണാകൃതിയിലുള്ളതുമാണ്. ഒരു തണ്ടിൽ തന്നെ ചിലപ്പോൾ ഒന്നിലേറെ പൂങ്കുലകൾ കാണുന്നു. വിത്തുകൾ ഇളംമഞ്ഞനിറത്തിലോ സ്വർണ്ണനിറത്തിൽ കാപ്പിനിറം കലർന്നതോ ആയിരിക്കും. ചിലയിടത്ത് മഞ്ഞയിൽ ചുവപ്പു കലർന്നും കാണാറുണ്ട്.ആയിരത്തിലധികം വിത്തുകൾ ഒരു പൂങ്കുലയിൽ ഉൾകൊള്ളുന്നു. ഇതിന്റെ വിത്തുകൾ ചോളവിത്തുകളോടു സാമ്യമുള്ളവയാണ്

വർഗ്ഗം:ധാന്യങ്ങൾ
വർഗ്ഗം:പുല്ലുകൾ
വർഗ്ഗം:മില്ലറ്റുകൾ
വർഗ്ഗം:പൊവേസീ
വർഗ്ഗം:കേരളത്തിലെ സസ്യജാലം
മിറാക്കിൾ ഫ്രൂട്ട്

ഒരു ആഫ്രിക്കൻ പഴച്ചെടിയാണ് **മിറാക്കിൾ ഫ്രൂട്ട്**. ചെറുശാഖകളോടും ഇലകളോടും കൂടി വളരുന്ന ഈ ചെറു സസ്യത്തിന്റെ ഒരു പഴം കഴിച്ചാൽ രണ്ടു മണിക്കൂർ നേരം കഴിക്കുന്ന പുളി ഉള്ള ഭക്ഷണം മധുരതരമായി അനുഭവപ്പെടുന്നു. മിറാക്കിൾ ഫ്രൂട്ടിൽ അടങ്ങിയ 'മിറാക്കുലിൻ' എന്ന പ്രോട്ടീൻ ഘടകം നാവിലെ രസമുകുളങ്ങളെ ഉണർത്തി പുളി, കയ്പ് രുചികൾക്കു പകരം താത്കാലികമായി മധുരം അനുഭവപ്പെടുത്തുന്നതിനാലാണ് ഇങ്ങനെ സംഭവിക്കുന്നത്.
## ചരിത്രം
പടിഞ്ഞാറൻ ആഫ്രിക്കയിൽ 18-ാം നൂറ്റാണ്ടു മുതൽക്കേ ഉപയോഗിച്ചിരുന്നതായി യൂറോപ്യൻ സഞ്ചാരി ഷെവലിയർ ദ മാർകിസ് എഴുതിയിട്ടുണ്ട് 1970 ൽ അമേരിക്കയിൽ ഈ പഴത്തിന്റെ വാണിജ്യ സാധ്യതകൾ ഉപയോഗപ്പെടുത്താനുള്ള ശ്രമങ്ങൾ നടന്നെങ്കിലും അമേരിക്കൻ ഭക്ഷണ - മരുന്ന് .വകുപ്പ് (FDA) ഭക്ഷ്യ മായമായി ഈ പഴത്തെ വർഗ്ഗീകരിക്കുകയുണ്ടായി. കുത്തക പഞ്ചസാര കമ്പനികളുടെ ഇടപെടിനെത്തുടർന്നാണിത് എന്ന് വിവാദമുണ്ടായെങ്കിലും ഇതു സംബന്ധിക്കുന്ന ഫയലുകൾ വെളിപ്പെടുത്താൻ വകുപ്പ് തയ്യാറായില്ല.

## സവിശേഷതകൾ
'സപ്പോട്ടേസിയ' സസ്യകുടുംബത്തിൽപ്പെടുന്ന ഇവ ഒരാൾ ഉയരത്തിൽ വരെ വളരാറുണ്ട്. സാവധാന വളർച്ചയുള്ള മിറാക്കിൾ ഫ്രൂട്ട് പുഷ്പിക്കാൻ മൂന്നാലു വർഷമെടുക്കും.

## കൃഷി
വേനൽക്കാലമാണ് പഴക്കാലമെങ്കിലും 'സപ്പോട്ട'യുടെ കുടുംബത്തിൽ പെടുന്ന ഈ ചെടിയിൽ കേരളത്തിലെ കാലാവസ്ഥയിൽ പലതവണ കായ് പിടിക്കാൻ സാധ്യതയുണ്ട്. ഭാഗികമായ തണൽ ഇഷ്ടപ്പെടുന്ന മിറക്കിൾ ഫ്രൂട്ട് ചെടിച്ചട്ടികളിൽ ഇൻഡോർ പ്ലാന്റായി പോലും വളർത്താം. മനോഹരമായ ഇലച്ചാർത്തോടുകൂടി ഈ നിത്യഹരിത സുന്ദരി ഉദ്യാനച്ചെടിയാക്കാനും യോജിച്ചതാണ്.

## ഉപയോഗം
അർബുദരോഗചികിത്സയിലെ കീമോതെറാപ്പിക്കു വിധേയരായി നാവിന്റെ രുചിനഷ്ടപ്പെടുന്ന രോഗികൾക്ക് ഭക്ഷണത്തിന്റെ തനതുരുചി ആസ്വദിക്കാൻ മിറാക്കിൾ ഫ്രൂട്ട് സഹായിക്കുമെന്നും പ്രമേഹരോഗികൾക്ക് ഇത് കഴിക്കാമെന്നും ചില ശാസ്ത്രഞ്ജർ അവകാശപ്പെടുന്നുണ്ടെങ്കിലും ശാസ്ത്രീയമായി തെളിയിക്കപ്പെട്ടിട്ടില്ല.

ജപ്പാനിൽ പ്രമേഹ രോഗികൾക്കിടയിലും ഭക്ഷണം നിയന്ത്രിക്കുന്നവർക്കിടയിലും ജനകീയമാണ്.
## അവലംബം

## പുറം കണ്ണികൾ

*  from the California Rare Fruit Growers
* 
* മിറാക്കിൾ ബെറി പൂത്തുലഞ്ഞു - മനോരമ ഓൺലൈൻ 

വർഗ്ഗം:ഔഷധസസ്യങ്ങൾ
വർഗ്ഗം:കേരളത്തിലെ സസ്യജാലം
നൻപൻ

എസ്. ഷങ്കർ സംവിധാനം ചെയ്ത് വിജയ്, ജീവ, ശ്രീകാന്ത്, സത്യൻ, സത്യരാജ്,ഇല്ല്യനാ എന്നിവർ അഭിനയിച്ച ഹാരിസ് ജയരാജ് പശ്ചാത്തലം നിർവ്വഹിച്ച് 2012 ജനുവരി 12ന് പുറത്തിറങ്ങിയ തമിഴ് ചലച്ചിത്രമാണ് ***നൺപൻ***. 2009-ൽ പുറത്തിറങ്ങിയ ഹിന്ദി ചലച്ചിത്രമായ 3 ഇഡിയറ്റ്സിന്റെ പുനഃരാവിഷ്കാരമാണ് നൻപൻ.

## പുറത്തേക്കുള്ള കണ്ണികൾ
*''Nanban'' at Sify.com

വർഗ്ഗം:2012-ൽ പുറത്തിറങ്ങിയ തമിഴ് ചലച്ചിത്രങ്ങൾ
വി.കെ. ഗോവിന്ദൻ നായർ

പ്രമുഖനായ ഒരു മലയാള കവിയാണ് **വി.കെ. ഗോവിന്ദൻ നായർ** (4 ഫെബ്രുവരി 1903 - 15 ഒക്ടോബർ 1977).

## ജീവിതരേഖ
പാലക്കാട് ജില്ലയിലെഒറ്റപ്പാലത്തിനടുത്ത് തൃക്കടീരിയിൽ ജനിച്ചു. നാട്ടിലെ പ്രാഥമിക വിദ്യാഭ്യാസത്തിനു ശേഷം തൃശ്ശൂരും തൃശ്ശിനാപ്പള്ളിയിലുമായി ഉന്നത വിദ്യാഭ്യാസം നേടി. മദിരാശിയിലെ ഗവൺമെന്റ് പ്രസ്സിൽ ഗുമസ്തനായിരുന്നു. കേരള സംസ്ഥാന രൂപീകരണത്തോടെ തിരുവനന്തപുരത്തേക്ക് പോന്നു. 1958-ൽ പെൻഷൻ പറ്റി നാട്ടിലേക്കു മടങ്ങി. അറുപത് വയസ്സിനു ശേഷമാണ് ആദ്യ കവിതാ സമാഹാരമായ 'അവിൽപ്പൊതി' പ്രസിദ്ധീകരിച്ചത്. ശ്രീകൃഷ്ണാവതാരത്തെ ചുറ്റിപ്പറ്റി എഴുതിയ മുക്തകങ്ങളുടെ ഈ സമാഹാരത്തിനു  1965-ലെകേരള സാഹിത്യ അക്കാദമി പുരസ്കാരം ലഭിച്ചു. 'മുത്തുകൾ' എന്നപേരിലും അദ്ദേഹത്തിന്റെ മുക്തകങ്ങൾ സമാഹരിക്കപ്പെട്ടിട്ടുണ്ട്. 

## പുരസ്കാരങ്ങൾ
*കേരള സാഹിത്യ അക്കാദമി പുരസ്കാരം
*ഓടക്കുഴൽ അവാർഡ് -1975
## അവലംബം


വർഗ്ഗം:കവിതക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:പാലക്കാട് ജില്ലയിൽ ജനിച്ചവർ
വർഗ്ഗം:ഓടക്കുഴൽ പുരസ്കാരജേതാക്കൾ
വർഗ്ഗം:മലയാളകവികൾ